text:
Δηλώσεις | ΓΣΕΕ
 25 Φεβρουαρίου 2018 - ΣΚΑΝΔΑΛΩΔΗΣ ΦΩΤΟΓΡΑΦΙΚΗ ΤΡΟΠΟΛΟΓΙΑ ΟΜΟΛΟΓΙΑΣ ΚΑΙ «ΞΕΠΛΥΜΑΤΟΣ» ΠΑΡΑΝΟΜΙΩΝ ΓΙΑ ΤΟΝ ΕΟΠΠΕΠ ΑΠΟ ΤΟ ΥΠΟΥΡΓΕΙΟ ΠΑΙΔΕΙΑΣ
 21 Φεβρουαρίου 2018 - ΚΑΤΑΔΙΚΗ ΤΩΝ ΒΙΑΙΩΝ ΣΥΜΠΕΡΙΦΟΡΩΝ
 15 Φεβρουαρίου 2018 - ΠΩΣ ΑΜΕΙΒΕΤΑΙ Η ΚΑΘΑΡΑ ΔΕΥΤΕΡΑ
 13 Φεβρουαρίου 2018 - ΕΠΙΣΤΟΛΗ ΔΙΑΜΑΡΤΥΡΙΑΣ ΤΗΣ ΓΣΕΕ ΠΡΟΣ ΤΟΝ ΥΦ. ΠΑΙΔΕΙΑΣ κ. ΜΠΑΞΕΒΑΝΑΚΗ ΓΙΑ ΤΟΝ ΑΠΟΚΛΕΙΣΜΟ ΤΩΝ ΕΚΠΡΟΣΩΠΩΝ ΤΗΣ ΑΠΟ ΤΟ ΔΙΑΛΟΓΟ ΓΙΑ ΤΟΝ ΚΑΝΟΝΙΣΜΟ ΛΕΙΤΟΥΡΓΙΑΣ ΤΟΥ ΕΟΠΠΕΠ
 21241likes
 Γ.Σ.Ε.Ε. / Πρόεδρος / Δηλώσεις
 Δήλωση του Πρόεδρου της ΓΣΕΕ, Γιάννη Παναγόπουλου, για το εκλογικό αποτέλεσμα της 4ης Οκτωβρίο
 «Ως στέλεχος του ΠΑΣΟΚ είμαι χαρούμενος και ικανοποιημένος, για την μεγάλη νίκη του ΠΑΣΟΚ και του Γιώργου Παπανδρέου. Ως εκπρόσωπος όμως των εργαζομένων των Ελληνικών Συνδικάτων είμαι εξαιρετικά απαιτητικός. Χωρίς καθυστερήσεις και δολιχοδρομίες πρέπει οι δεσμεύσεις απέναντι στους εργαζόμενους να υλοποιηθούν, στο εισόδημα, στις εργασιακές
 Επιστολή του Προέδρου της ΓΣΕΕ, Γιάννη Παναγόπουλου, προς τον κ. Λάκη Λαζόπουλο, ALPHA TV
 Κύριε Λαζόπουλε,
 Με πληροφόρησαν ότι στη χθεσινή εκπομπή σας αναφερθήκατε (ή καταφερθήκατε) σε μένα και σε φράση την οποία δήθεν είπα δηλ. «.....να δείτε τι θα γίνει στις 5 του Οκτώβρη....» και να τη σχολιάζετε αναλόγως.
 Τη φράση αυτή για πρώτη φορά μου την απέδωσε η Ευρωβουλευτής του ΛΑΟΣ κ.Ν.Τζαβέλα σε πρω
 Δήλωση του Προέδρου της ΓΣΕΕ,σχετικά με την ανακοίνωση του τέως Διοικητή του ΟΑΕΔ
 Ο πολιτευτής της Ν.Δ. και τέως διοικητής του ΟΑΕΔ κ. Βερναδάκης αντί να σιωπά τολμά να κάνει πολιτικούς χαρακτηρισμούς και να διαστρεβλώνει το αληθές περιεχόμενο των καταγγελιών μου, παραπλανώντας ακόμα και σήμερα την κοινή γνώμη και εκθέτοντας περεταίρω τον αρχηγό της Ν.Δ., ο οποίος ισχυρίστηκε ότι τα προγράμματα stage είναι χρηματοδοτούμενα απ
 Δήλωση του Προέδρου της ΓΣΕΕ, Γ. Παναγόπουλου, Αλήθειες και ψέματα για τα STAGE
 Είπε ο κ. Πρωθυπουργός ότι είναι ευρωπαϊκά προγράμματα και θα χάσουμε πόρους. Δεν είναι αλήθεια. Όλα τα προγράμματα STAGE που κάνει ο ΟΑΕΔ και κύρια αυτό που ενεργοποίησαν τώρα δηλ. 12.000 άτομα για το δημόσιο, ευρύτερο δημόσιο τομέα και ΟΤΑ μεσούσης της προεκλογικής περιόδου, είναι Εθνικοί Πόροι. Πόροι ΟΑΕΔ. Κωδικός 2493 κόστος 150 εκατομμύρια
 Δήλωση του Προέδρου της ΓΣΕΕ, Γιάννη Παναγόπουλου, σχετικά με τον ΟΑΕΔ
 Ο Πρόεδρος της ΓΣΕΕ, Γιάννης Παναγόπουλος απαντώντας σε ερώτηση δημοσιογράφων σχετικά με τα όσα συμβαίνουν στον ΟΑΕΔ έκανε την εξής δήλωση:
 «Μεσούσης της προεκλογικής περιόδου στον ΟΑΕΔ έγινε ένα “όργιο” με τις προσλήψεις stage, δηλαδή τα δήθεν Ευρωπαϊκά προγράμματα απόκτησης εργασιακής εμπειρίας. Η ερευνά μας έδειξε πω
 Δήλωση του Προέδρου της ΓΣΕΕ, Γιάννη Παναγόπουλου για τα ΒΑΕ και το ΔΝΤ
 Σχετικά με την τροπολογία που κατατέθηκε χθες στη Βουλή για τα ΒΑΕ, ο Πρόεδρος της ΓΣΕΕ, Γιάννης Παναγόπουλος έκανε την εξής δήλωση:
 Η τροπολογία που κατέθεσε η κυβέρνηση στο νομοσχέδιο για τα σκάφη αναψυχής και αφορά στα Βαρέα και Ανθυγιεινά συνιστά κοινωνική και πολιτική πρόκληση. Οι εργαζόμενοι στα Βαρέα και Ανθυγιεινά επαγγέλματα δεν
 Δήλωση του Προέδρου της ΓΣΕΕ, Γιάννη Παναγόπουλου για τα ποσοστά ανεργίας Απριλίου 2009
 Η ανακοίνωση του ποσοστού ανεργίας επιβεβαιώνει τους χειρότερους φόβους μας. Η κρίση σε συνδυασμό με την ακολουθούμενη κυβερνητική πολιτική έχουν εκτινάξει την ανεργία στα ύψη.
 Το ποσοστό αυτό (9,4%) αποτελε
 Δήλωση του Προέδρου


text:
της ΓΣΕΕ, Γιάννη Παναγόπουλου για τη πρακτική
 Η λέξη μεταρρύθμιση και η πρακτική της κυβέρνησης είναι συνώνυμη με την αποδόμηση και την κατεδάφιση των εργασιακών και ασφαλιστικών μας δικαιωμάτων. Δεν μπορούμε να παρακολουθήσουμε τη ρητορία του πρωθυπουργού και της κυβ
 Αδιαφανείς Διαδικασίες Προγραμμάτων STAGE
 Οι παρακάτω υπογράφοντες την παρούσα δήλωση, μέλη του ΔΣ του ΟΑΕΔ δηλώνουμε:
 Παρά τις μέχρι σήμερα τοποθετήσεις μας στο ΔΣ για τον εξορθολογισμό των αναγκών και την ύπαρξη κριτηρίων στο ζήτημα των προσλήψεων stage, η Κυβέρνηση της ΝΔ δια της Υπουργού Απασχόλησης & Κοινωνικής Προστασίας κ. Φάνης Πάλλη Πετραλιά και του διοικητή του ΟΑΕ
 Δήλωση του Προέδρου της ΓΣΕΕ, Γ. Παναγόπουλου μετά τη συνάντηση με τις εργοδοτικές οργανώσεις
 Γιάννης Παναγόπουλος: Πήραμε την πρωτοβουλία να καλέσουμε τις εργοδοτικές οργανώσεις για να συζητήσουμε για την κρίση και κυρίως τις επιπτώσεις της στη μισθωτή εργασία δηλαδή στην ανεργία και στις απολύσεις. Κ
 ΑΡΧΕΙΟ ΝΕΩΝ Επιλέξτε μήνα Φεβρουάριος 2018 Ιανουάριος 2018 Δεκέμβριος 2017 Νοεμβρίου 2017 Οκτώβριος 2017 Σεπτέμβριος 2017 Αύγουστος 2017 Ιούλιος 2017 Ιούνιος 2017 Μάιος 2017 Απρίλιος 2017 Μάρτιος 2017 Φεβρουάριος 2017 Ιανουάριος 2017 Δεκέμβριος 2016 Νοεμβρίου 2016 Οκτώβριος 2016 Σεπτέμβριος 2016 Αύγουστος 2016 Ιούλιος 2016 Ιούνιος 2016 Μάιος 2016 Απρίλιος 2016 Μάρτιος 2016 Φεβρουάριος 2016 Ιανουάριος 2016 Δεκέμβριος 2015 Νοεμβρίου 2015 Οκτώβριος 2015 Σεπτέμβριος 2015 Αύγουστος 2015 Ιούλιος 2015 Ιούνιος 2015 Μάιος 2015 Απρίλιος 2015 Μάρτιος 2015 Φεβρουάριος 2015 Ιανουάριος 2015 Δεκέμβριος 2014 Νοεμβρίου 2014 Οκτώβριος 2014 Σεπτέμβριος 2014 Αύγουστος 2014 Ιούλιος 2014 Ιούνιος 2014 Μάιος 2014 Απρίλιος 2014 Μάρτιος 2014 Φεβρουάριος 2014 Ιανουάριος 2014 Δεκέμβριος 2013 Νοεμβρίου 2013 Οκτώβριος 2013 Σεπτέμβριος 2013 Αύγουστος 2013 Ιούλιος 2013 Ιούνιος 2013 Μάιος 2013 Απρίλιος 2013 Μάρτιος 2013 Φεβρουάριος 2013 Ιανουάριος 2013 Δεκέμβριος 2012 Νοεμβρίου 2012 Οκτώβριος 2012 Σεπτέμβριος 2012 Αύγουστος 2012 Ιούλιος 2012 Ιούνιος 2012 Μάιος 2012 Απρίλιος 2012 Μάρτιος 2012 Φεβρουάριος 2012 Ιανουάριος 2012 Δεκέμβριος 2011 Νοεμβρίου 2011 Οκτώβριος 2011 Σεπτέμβριος 2011 Αύγουστος 2011 Ιούλιος 2011 Ιούνιος 2011 Μάιος 2011 Απρίλιος 2011 Μάρτιος 2011 Φεβρουάριος 2011 Ιανουάριος 2011 Δεκέμβριος 2010 Νοεμβρίου 2010 Οκτώβριος 2010 Σεπτέμβριος 2010 Αύγουστος 2010 Ιούλιος 2010 Ιούνιος 2010 Μάιος 2010 Απρίλιος 2010 Μάρτιος 2010 Φεβρουάριος 2010 Ιανουάριος 2010 Δεκέμβριος 2009 Νοεμβρίου 2009 Οκτώβριος 2009 Σεπτέμβριος 2009 Αύγουστος 2009 Ιούλιος 2009 Ιούνιος 2009 Μάιος 2009 Απρίλιος 2009 Μάρτιος 2009 Φεβρουάριος 2009 Ιανουάριος 2009 Δεκέμβριος 2008 Νοεμβρίου 2008 Οκτώβριος 2008 Σεπτέμβριος 2008 Αύγουστος 2008 Ιούλιος 2008 Ιούνιος 2008 Μάιος 2008 Απρίλιος 2008 Μάρτιος 2008 Φεβρουάριος 2008 Ιανουάριος 2008 Δεκέμβριος 2007 Νοεμβρίου 2007 Οκτώβριος 2007 Σεπτέμβριος 2007 Αύγουστος 2007 Ιούλιος 2007 Ιούνιος 2007 Μάιος 2007 Απρίλιος 2007 Μάρτιος 2007 Φεβρουάριος 2007 Ιανουάριος 2007 Νοεμβρίου 2006 Σεπτέμβριος 2006 Ιούνιος 2006 Απρίλιος 2006 Ιανουάριος 2006 Οκτώβριος 2005 Μάιος 2005 Μάρτιος 1999

type: other


text:
ΗΛΕΚΤΡΟΛΟΓΟΙ 1ης ΕΠΑΣ ΟΑΕΔ ΘΕΣΣΑΛΟΝΙΚΗΣ: Ιανουαρίου 2018
 Ας πάρουμε ένα άλλο παράδειγμα που ο κινητήρας γράφει 400/690 Δ/Υ
 Η δεύτερη τάση 690 που αναγράφεται αντιστοιχεί στη συνδεσμολογία Υ. Αν δηλαδή έχουμε πολική τάση (μεταξύ δύο φάσεων) 690V, όπως στην περίπτωση μιας γεννήτριας, πρέπει να συνδέσουμε τον κινητήρα σε Αστέρα.
 Για να συνδέσουμε ένα κινητήρα σε τρίγωνο στο δίκτυο της ΔΕΗ θα πρέπει να αναγράφει η πινακίδα του 400/690 ΔΥ ή 400 Δ
 Αναρτήθηκε από Ηλεκτρολόγοι 1ης ΕΠΑΣ ΟΑΕΔ ΘΕΣ/ΝΙΚΗΣ στις 6:07 π.μ.
 Όπως φαίνεται από τον παρακάτω πίνακα τον οποίο επεξεργάστηκε η Statista και αφορά επιλεγμένες χώρες αλλά και τον πιο κάτω, της Eurostat, όπου συμπεριλαμβάνονται και οι 28 της Ευρωπαϊκής Ένωσης η Ελλάδα είναι πολύ κοντά στον ευρωπαϊκό μέσο (10,21 ευρώ) όρο και στην 9 θέση με το ετήσιο όφελος να διαμορφώνεται σε 9,68 ευρώ.
 πηγή:b2green.g
 Αναρτήθηκε από Ηλεκτρολόγοι 1ης ΕΠΑΣ ΟΑΕΔ ΘΕΣ/ΝΙΚΗΣ στις 5:33 π.μ.
 Έλεγχος μονοφασικού κινητήρα με συλλέκτη (Γιουνιβέρσαλ-Universal)
 Οι κινητήρες αυτοί είναι μικροί κινητήρες σειράς, κατάλληλοι να εργαστούν και στο Σ.Ρ. και στο Ε.Ρ. (συχνότητας 25 μέχρι 60Hz),
 Έχουν τις ιδιότητες των κινητήρων σειράς και χρησιμοποιούνται σε οικιακές συσκευές, π.χ. ανεμιστήρες, μίξερ, ηλεκτρικά δράπανα κτλ.
 Ο δρομέας των κινητήρων Γιουνιβέρσαλ είναι κατασκευασμένος όπως ο συνήθης δρομέας του κινητήρα Σ.Ρ. με συλλέκτη και με ψήκτρες.
 Λόγω του τυλίγματος σειράς παρουσιάζουν αυξημένη ροπή.
 Η ταχύτητα περιστροφής τους εξαρτάται από το φορτίο, αν ο κινητήρας εργάζεται με Σ.Ρ. ή με Ε.Ρ. Γι' αυτό ο κινητήρας έχει ειδικές λήψεις στο τύλιγμα του στάτη για τη λειτουργία με Σ.Ρ. και άλλες λήψεις για τη λειτουργία του στο Ε.Ρ. Κατά τη λειτουργία με συνεχές ρεύμα, οι στροφές του κινητήρα είναι κατά 15% περισσότερες από όταν λειτουργεί με εναλλασσόμενο όπως συμβαίνει και με το βαθμό απόδοσης του.
 Η ταχύτητα περιστροφής αυτών των κινητήρων υπερβαίνει συνήθως τις 3000 στρ/min και φτάνει μέχρι τις 8000 στρ/min.
 Η ισχύς τους φτάνει μέχρι 700W.
 Δείτε τρεις μετρήσεις που μπορούμε να κάνουμε με το πολύμετρο για να καταλάβουμε αν τα τυλίγματα του δρομέα που συνήθως καίγονται ή βραχυκυκλώνουν είναι καλά ή όχι.
 Επίσης δείτε πως λειτουργεί ένας τέτοιος κινητήρας
 Αναρτήθηκε από Ηλεκτρολόγοι 1ης ΕΠΑΣ ΟΑΕΔ ΘΕΣ/ΝΙΚΗΣ στις 2:11 π.μ.
 Τοποθετήθηκαν στη Λαμία νέοι πιλοτικοί κάδοι που λειτουργούν με φωτοβολταϊκά
 Ο Δήμος Λαμιέων, υλοποιώντας απόφαση του Δημοτικού του Συμβουλίου, προχώρησε την Παρασκευή 26 Ιανουαρίου, στην τοποθέτηση κάδων που λειτουργούν με το σύστημα Fbin σε δυο σημεία της πόλης.
 Το συγκεκριμένο σύστημα παρέχει την δυνατότητα ανοίγματος του καπακιού του κάδου, είτε μέσω υποβοηθούμενου ποδοπετάλ είτε πιέζοντας το πλήκτρο δίπλα από τον κάδο είτε μέσω ειδικής κάρτας για άτομα με αμαξίδια εξασφαλίζοντας, πέραν της εύκολης χρήσης, μηδενική επαφή του χρήστη με τους κάδους απορριμμάτων και αποφυγή δυσάρεστων οσμών. Επιπρόσθετα, οι συγκεκριμένοι κάδοι διαθέτουν σύστημα με ανεμιστήρα κατάλληλα προσαρμοσμένο στο καπάκι με φίλτρο ενεργού άνθρακα. Η όλη λειτουργία είναι φιλική προς το περιβάλλον αφού γίνεται μέσω φωτοβολταϊκού πάνελ ισχύος 10W 12V.
 Η τοποθέτηση αυτής της κατηγορίας κάδων εντάσσεται στα πλαίσια του πιλοτικού προγράμματος που υλοποιεί ο ΦοΔΣΑ Στερεάς Ελλάδας Α.Ε με τους Δήμους – Μέλη του και η έναρξη του στις


text:
3 πόλεις της Περιφέρειας- Λαμία, Χαλκίδα και Θήβα- θα αποτελέσει πρόκριμα για την επέκτασή του.
 Η συμβολή όλων είναι σημαντική για την επιτυχία του προγράμματος.
 Αναρτήθηκε από Ηλεκτρολόγοι 1ης ΕΠΑΣ ΟΑΕΔ ΘΕΣ/ΝΙΚΗΣ στις 1:48 π.μ.
 Τι είναι η ροπή ενός ασύγχρονου τριφασικού κινητήρα
 Η ροπή είναι συνδεδεμένη με την περιστροφή των σωμάτων. Είναι δηλαδή η αιτία της περιστροφής.
 Αρχικά θα προσπαθήσουμε να εξηγήσουμε τι είναι τελικά αυτή η ροπή.
 Πολύ απλά λοιπόν, η ροπή (ροπή στρέψης, σωστότερα) είναι μια περιστροφική δύναμη. Όταν εφαρμόζουμε ένα γαλλικό κλειδί, ας πούμε, σ’ ένα παξιμάδι, βάζουμε δύναμη στο κλειδί, για να το σφίξουμε ή να το λασκάρουμε, περιστρέφοντάς το. Η ροπή είναι η περιστροφική αυτή δύναμη.Χρησιμοποιώντας λοιπόν το παράδειγμα του γαλλικού κλειδιού, συνδυάζουμε δυο μεγέθη: το μήκος του εργαλείου και τη δύναμη που εφαρμόζουμε.
 Όσο μακρύτερο είναι δε το κλειδί, τόσο λιγότερη δύναμη απαιτείται.
 Βέβαια, το σημαντικότερο είναι όσο το δυνατόν περισσότερη ροπή να είναι διαθέσιμη σε όσο το δυνατόν μεγαλύτερο εύρος των στροφών ενός κινητήρα. Μια ροπή δηλαδή που κορυφώνεται γρήγορα και σε χαμηλές στροφές μπορεί να είναι ό,τι πρέπει για την εκκίνηση μικρών φορτίων, αλλά ένας τέτοιος κινητήρας, σε δύσκολα φορτία και σε υψηλότερες στροφές γρήγορα μένει από έμπνευση.
 Μια ροπή όμως που και εμφανίζεται χαμηλά και παραμένει μεστή σε μεγάλο εύρος στροφών είναι προφανώς ό,τι καλύτερο.
 Στην πραγματικότητα η ροπή μας ενημερώνει για το πόση ισχύ έχουμε στην διάθεσή μας σε κάποιες στροφές του κινητήρα.
 Και για να μη μπερδευτείτε σχετικά με το τι είναι ροπή και σε τι αυτή διαφέρει από την ισχύ, συγκρατείστε αυτό: ροπή είναι αυτό που χρειαζόμαστε για να αρχίσουμε να κινούμε μια βαριά, συρόμενη πόρτα. Ισχύς είναι αυτό που χρειαζόμαστε για να εξακολουθούμε να την κινούμε.
 Ένα από τα σημαντικότερα στοιχεία του κινητήρα είναι η ροπή (Τ) που μπορεί να αναπτύξει στον άξονά του για να περιστρέψει το φορτίο.
 Τ=9,55Ρ/n όπου:
 Τ η ροπή σε Nm (Νιουτόμετρα)
 P η αποδιδόμενη ισχύς σε Watt
 n η ταχύτητα του κινητήρα σε στροφές/λεπτό
 Στο παρακάτω σχήμα φαίνεται η τυπική καμπύλη ροπής στροφών ενός ασύγχρονου τριφασικού κινητήρα. Η καμπύλη αυτή είναι σημαντική για τη λειτουργία των κινητήρων.
 Κατά την εκκίνηση όταν οι στροφές είναι πρακτικά μηδέν, η ροπή του κινητήρα έχει τιμή Τεκ και λέγεται ροπή εκκίνησης. Η Τεκ θα πρέπει να είναι μεγαλύτερη από την αντίστοιχη ροπή εκκίνησης του φορτίου για να μπορέσει να πάρει στροφές ο κινητήρας.
 Καθώς αυξάνονται οι στροφές, αυξάνεται και η ροπή μέχρι την Τμεγ που λέγεται μέγιστη ροπή ή ροπή ανατροπής.
 Η ροπή του κινητήρα πρέπει να παραμένει μεγαλύτερη από τη ροπή του φορτίου όλο το διάστημα που ο κινητήρας επιταχύνει για να πιάσει όλες τις στροφές του.
 Όταν ο κινητήρας ξεκινήσει το φορτίο, η ροπή μειώνεται απότομα και μηδενίζεται, μιας και δεν χρειάζεται πλέον.
 Η ταχύτητα λειτουργίας και η ροπή λειτουργίας καθορίζονται από το σημείο λειτουργίας Λ, που είναι η τομή των δύο καμπυλών.
 Η λειτουργία του κινητήρα στο τμήμα της καμπύλης πριν τη μέγιστη ροπή Τμεγ είναι ασταθής λειτουργία και μετά τη μέγιστη ροπή ευσταθής λειτουργία. Ας δούμε γιατί.
 Ασταθής λειτουργία
 Ας


text:
θεωρήσουμε ότι ο κινητήρας βρίσκεται πριν τη μέγιστη ροπή και έχει στροφές n1 και ροπή Τ1.
 Αν για κάποιο λόγο αυξηθεί το φορτίο τότε οι στροφές θα πέσουν στις n2. Σε αυτές τις στροφές όμως, όπως βλέπουμε από την καμπύλη, θα πέσει και η ροπή στο Τ2 με αποτέλεσμα ο κινητήρας να μην μπορεί να προσαρμοστεί σε αυτή την αύξηση του φορτίου.
 Ευσταθής λειτουργία
 Ας θεωρήσουμε ότι ο κινητήρας βρίσκεται μετά τη μέγιστη ροπή και έχει στροφές n3 και ροπή Τ3.
 Αν για κάποιο λόγο αυξηθεί το φορτίο τότε οι στροφές θα πέσουν στις n4. Σε αυτές τις στροφές όμως, όπως βλέπουμε από την καμπύλη, θα αυξηθεί η ροπή στο Τ4 με αποτέλεσμα ο κινητήρας να προσαρμοστεί σε αυτή την αύξηση του φορτίου και να μπορέσει να περιστρέψει το φορτίο.
 Κατασκευαστικές κλάσεις κινητήρων με βραχυκυκλωμένο δρομέα
 Οι κατασκευαστές προσπαθούν να μεταβάλλουν την αντίσταση και την αντίδραση των τυλιγμάτων του δρομέα; Μεταβάλλοντας το μέγεθος, τη μορφή και το βάθος των αυλακιών του ρότορα. Έτσι πετυχαίνουν μεγάλη ροπή εκκίνησης και μκικρό ρεύμα εκκίνησης του κινητήρα. Αυτά είναι απαραίτητα για την ομαλή εκκίνησή του και την ανεπιθύμητη πτώση τάσης του δικτύου που προκαλεί προβλήματα στη λειτουργία διπλανών συσκευών.
 Έχει γίνει διαχωρισμός των κινητήρων με βραχυκυκλωμένο δρομέα σε τέσσερις κλάσεις ανάλογα με τη συμπεριφορά τους κατά την εκκίνηση και κατά την κανονική λειτουργία.
 Κλάση Α: Κανονική ροπή εκκίνησης και κανονικό ρεύμα εκκίνησης. Έχουν τύλιγμα απλού κλωβού και διακρίνονται για τον καλό βαθμό απόδοσης.
 Η μέγιστη ροπή είναι 2-2,5 φορές της ονομαστικής Τον και σε ταχύτητα πάνω από 0,8n.
 Το ρεύμα εκκίνησης είναι μεγάλο 5-8Ιον.
 Χρησιμοποιούνται για κίνηση μηχανημάτων σταθερής ταχύτητας χωρίς μεγάλη ροπή εκκίνησης, όπως εργαλειομηχανές, αντλίες, ανεμιστήρες.
 Κλάση Β: Κανονική ροπή εκκίνησης ίδια με της κλάσης Α και ρεύμα εκκίνησης στο 75% της κλάσης Α. Έχουν τύλιγμα διπλού κλωβού ή κλωβού με βαθειά αυλάκια.
 Η μέγιστη ροπή είναι ελαφρώς μεγαλύτερη της τάξης Α και 2-3 φορές της ονομαστικής Τον και σε ταχύτητα πάνω από 0,8n.
 Το ρεύμα εκκίνησης είναι 4,5-5Ιον.
 Οι εφαρμογές τους είναι οι ίδιες με την κλάση Α και έχουν αντικαταστήσει στη σύγχρονη τεχνολογία τους κινητήρες κλάσης Α λόγω του χαμηλότερου ρεύματος εκκίνησης.
 Κλάση C: Αναπτύσουν μεγαλύτερη ροπή εκκίνησης από αυτές των κλάσεων Α και Β και μικρότερο ρεύμα εκκίνησης. Έχουν τύλιγμα διπλού κλωβού.
 Η μέγιστη ροπή είναι μικρότερη της τάξης Α και Β και 1,9-2,3 φορές της ονομαστικής Τον και λίγο μικρότερη της ροπής εκκίνησης
 Το ρεύμα εκκίνησης είναι 3,5-5Ιον.
 Χρησιμοποιούνται σε φορτία που χρειάζονται μεγάλη ροπή εκκίνησης όπως συμπιεστές, μεταφορικές ταινίες ισχύος 10ΗΡ μέχρι 300ΗΡ
 Κλάση D: Αναπτύσουν πολύ μεγάλη ροπή εκκίνησης με χαμηλό ρεύμα εκκίνησης. Έχουν τύλιγμα απλού κλωβού.
 Η μέγιστη ροπή είναι τριπλάσια της ονομαστικής Τον και επιτυγχάνεται σε χαμηλές στροφές. Έχουν όμως χαμηλό βαθμό απόδοσης.
 Χρησιμοποιούνται για κίνηση διακοπτόμενων φορτίων που χρειάζεται μεγάλη επιτάχυνση και για κρουστικά φορτία όπως πρέσσες, διατρητικά μηχανήματα, ψαλίδια. Είναι δε οι περισσότεροι κατάλληλοι κινητήρες, για ρύθμιση στροφών με μεταβολή της τάσης τροφοδοσίας. Επίσης, οι κινητήρες της κατηγορίας αυτής παρουσιάζουν μικρότερους χρόνους εκκίνησης έναντι των υπολοίπων κατηγοριών, γεγονός το οποίο τους κάνει


text:
ιδιαίτερα κατάλληλους για λειτουργίες που απαιτούν μεγάλη συχνότητα εκκινήσεων-διακοπών (π.χ. έλξη, κρουστικά φορτία, κλπ.).
 Αναρτήθηκε από Ηλεκτρολόγοι 1ης ΕΠΑΣ ΟΑΕΔ ΘΕΣ/ΝΙΚΗΣ στις 9:09 π.μ.
 Νεκταρία Καρακατσάνη, μέλος της Ολομέλειας της Ρυθμιστικής Αρχής Ενέργειας και του Ευρωπαϊκού Συμβουλίου Ρυθμιστών Ενέργειας. Το παρόν άρθρο βασίζεται σε απόσπασμα από ομιλία της κας. Καρακατσάνη στο Πανεπιστήμιο της Λισσαβώνας με θέμα "Ηλεκτρικά Αυτοκίνητα: Προοπτικές και Ευρωπαϊκό Πλαίσιο". Το κείμενο αποτυπώνει προσωπικές σκέψεις της ομιλήτριας.
 πηγή:capital.gr/
 Αναρτήθηκε από Ηλεκτρολόγοι 1ης ΕΠΑΣ ΟΑΕΔ ΘΕΣ/ΝΙΚΗΣ στις 4:07 π.μ.


text:
Εμπαιγμός 4.413 άνεργων από Σγουρό και ΟΑΕΔ – Συνέλευση Ανέργων και Εργαζόμενων στην Κοινωφελή Εργασία
 » Φεβρουάριος
 » Εμπαιγμός 4.413 άνεργων από Σγουρό και ΟΑΕΔ
 06/02/2014 · by synekox · in Λάβαμε Μετά από προκήρυξη του ΟΑΕΔ 19 έως 27 Δεκεμβρίου μέσω προγραμμάτων 5μήνης κοινωφελούς χαρακτήρα, σε φορείς για 4.413 θέσεις απασχόλησης, αναρτήθηκαν τα οριστικά αποτελέσματα στης 16 Ιανουαρίου με ρητή αναφορά «καλούνται οι επιλεγέντες για τοποθέτηση άνεργοι να προσέλθουν στις Υπηρεσίες του ΟΑΕΔ προκειμένου να παραλάβουν συστατικό σημείωμα υπόδειξης και να παρουσιαστούν στους Επιβλέποντες Φορείς». Aν δε το πράξουν μέχρι τη 24 Ιανουαρίου ακυρώνεται η επιλογή τους.
 Άρης Καρατζάς · Φεβρουάριος 13, 2014 at 23:44:34 · →
 Στο θέμα του πόσο φταίει ο ΟΑΕΔ; Δεν μπορώ να ξέρω τόσα πολλά. Ένας «αφελής ωφελούμενος» είμαι στο κάτω-κάτω και εγώ. Αλλά παρ’όλα αυτά ας κάνω μια παρένθεση για το θέμα του πως φτάνεις εκεί, «διαπιστευμένος» να ψηφιοποιήσεις:
 Και τι συμβαίνει; Ότι δηλώσεις «είσαι» αλλά μετά ο φορέας σε κόβει και μένεις εκτός. Και αν προσθέσουμε και τις πιθανές αλλαγές πινάκων σε κάποιες προσκλήσεις, πάει τελείως, στραβώνει το κλήμα, για τα καλά...
 Όταν δεν έχεις παραλάβει ως φορέας τα μηχανήματα (και αυτά είναι σαρωτές και όχι κομπιούτερ μόνο) για να κάνεις ψηφιοποίηση, θεωρητικά μπορείς να αρνηθείς προσλήψεις. Όμως δεν τις εκκίνησες, εσύ ως φορέας αυτές τις προσλήψεις. Ο ΟΑΕΔ τις εκκίνησε ως διαδικασίες. Είναι σαν να λέμε πως με προσλαμβάνει κάποιος στον ιδιωτικό τομέα και μου λέει «περίμενε στην πλατεία για λίγες μέρες, θα βρω μαγαζί γωνία για να στήσω την επιχείρηση».
 Όχι βέβαια. Και αν κρίνουμε από το ότι και σε νοσοκομεία μπορεί να υπάρχουν ιατρικά μηχανήματα αλλά δεν υπάρχει προσωπικό να τα χειριστεί, ειδικά στην Ελλάδα που γνωρίζουμε όλοι πολύ καλά «πως πρώτη προτεραιότητα είναι το ανθρώπινο δυναμικό σε όλους τους τομείς και τις εκφάνσεις της κοινωνικής ζωής». Αν τώρα δεν ακούσατε το θόρυβο που έκανε ο σαρκασμός μου θα πρέπει να δαγκώσω την οθόνη μπροστά σε όλους.
 Άρης Καρατζάς · Φεβρουάριος 19, 2014 at 19:17:45 · →
 Ακόμη ουσιαστικά νεότερα για το θέμα αυτό που «καίει» κόσμο που είναι επιτυχόντες δεν έχει λυθεί. Και με τη λέξη «ουσιαστικό», αναφέρομαι στο να υπάρχει έγγραφο γιατί τα λόγια δεν αρκούν.
 Υπάρχει ένα ενδεχόμενο να μην προχωρήσουν οι προσλήψεις της πρόσκλησης 6/2013 με τη γνωστή λογική του «ως φορείς δεν είμαστε έτοιμοι ακόμη».
 Το θέμα με το ασυμβίβαστο των εκλογών και των πάσης φύσεως προσλήψεων στο Δημόσιο παραμένει αν όχι πια σκόπελος, τότε ύφαλος σίγουρα για την ώρα. Θα υπάρξει κατ’ εξαίρεση διάταξη; Και πότε θα προλάβει να επικυρωθεί; Σε λίγα 24ωρα που σιγά-σιγ’ά τελειώνουν τα 15νθήμερα περιθώρια;
 Και είναι ακόμη χειρότερα, όσο δεν υπάρχει η σαφήνεια ενός εγγράφου που πάνω απ’ όλα δεν θα μπλέξει τους φορείς υποδοχής σε περιπέτειες, διότι σε τέτοιες περιπτώσεις, η διαφορά δυναμικού ανάμεσα σε οργανωτή – φορέα και φορέα υποδοχής είναι αυτή που ορίζει τους κανόνες του παιχνιδιού. Και άντε μετά να βρει το δίκιο του ο «ωφελούμενος». Κυριολεκτικά, παρ’ότι εντός εισαγωγικών, που την είδε την «ωφέλεια» ο χριστιανός αν συμβεί αυτό;
 Σε κάθε περίπτωση ας


text:
μην πανικοβάλλονται οι ωφελούμενοι γιατί η συγκυρία των εκλογών ως «αναγκαίο κακό» περισσότερο τους ωφελεί, παρά τους βλάπτει όσο αφορά, το κομμάτι της διαχείρισης της εικόνας όλων, προς τα έξω.
 Άρης Καρατζάς · Φεβρουάριος 20, 2014 at 19:02:48 · →
 «Τα ΚΠΑ έπρεπε να μη δίνουν συστατικά μέχρι τέλος Φεβρουαρίου σε κανέναν από τους 4.413. Αυτό όμως δεν έγινε και τώρα οι φορείς υποδοχής φαίνεται λες και αρνούνται τις προσλήψεις.»
 Τι θα πει στον ωφελούμενο; Πιθανότατα όμως τα συστατικά να γυρίσουν πίσω και να «παγώσουν» οι αιτήσεις. Αν δείτε μια ανακοίνωση με κόκκινα γραμματάκια που λέει «ΣΤΙΣ ΠΕΡΙΠΤΩΣΕΙΣ ΠΟΥ ΔΕΝ ΕΙΝΑΙ ΔΥΝΑΤΗ Η ΕΚΔΟΣΗ ΣΥΣΤΑΤΙΚΟΥ ΣΗΜΕΙΩΜΑΤΟΣ ΓΙΑ ΛΟΓΟΥΣ ΠΟΥ ΔΕΝ ΟΦΕΙΛΟΝΤΑΙ ΣΤΟΝ ΕΠΙΛΕΓΕΝΤΑ , Η ΠΡΟΘΕΣΜΙΑ ΠΟΥ ΈΧΕΙ ΤΕΘΕΙ ΘΑ ΙΣΧΥΕΙ ΑΠΟ ΤΗΝ ΗΜΕΡΟΜΗΝΙΑ ΕΞΑΛΕΙΨΗΣ ΤΩΝ ΛΟΓΩΝ ΑΥΤΩΝ.» στην ιστοσελίδα του ΟΑΕΔ που αφορά το πρόγραμμα... Μμμμ...
 2. Ενημέρωση των ωφελούμενων από το φορέα υποδοχής πως το συστατικό «ανακλήθηκε», «αναβλήθηκε», όπως θέλετε το λέτε και υπόδειξη σε αυτούς να προσέλθουν στον οικείο ΟΑΕΔ τότε που θα είναι έτοιμο το νέο συστατικό. Ο ΟΑΕΔ ας τους καλέσει ΟΤΑΝ πρέπει και χωρίς ΑΝ.
 3. Πάγωμα της αίτησης και χρήση της οδηγίας στα κόκκινα γράμματα όπου το σωστό συστατικό «δεν είναι» στην αίτηση «ακόμη». Και χωρίς υπαιτιότητα του ωφελούμενου, άρα οι 15 μέρες μετράνε μόνο όταν το «σωστό συστατικό» εμφανιστεί με συμπληρωματική αίτηση στο φορέα από τον ωφελούμενο.
 ← Παρέμβαση 5μηνιτών σε Περιφέρεια και Δήμο στα Γιάννινα Κάλεσμα για δημιουργία συνέλευσης 5μηνων στα ΚΟΧ Περιστερίου → ΓΙΑ ΕΠΙΚΟΙΝΩΝΙΑ ΣΥΝΕΛΕΥΣΗ ΚΑΘΕ ΔΕΥΤΕΡΑ ΣΤΙΣ 19.00 ΣΤΗΝ ΑΣΟΕΕ (ΕΠΟΜΕΝΗ ΣΥΝΕΛΕΥΣΗ ΔΕΥΤΕΡΑ 26 ΜΑΪΟΥ Ή ΣΤΟ synekox@espiv.net


text:
ΓΚΟΛΑΝΤΙΕΣ: 5 Ιαν 2011
 ΕΠΙΚΑΙΡΟ ΟΣΟ ΠΟΤΕ ΤΟ ΓΡΑΜΜΑ ΤΟΥ ΔΗΜΗΤΡΗ ΛΙΑΝΤΙΝΗ ΣΤΗΝ ΚΟΡΗ ΤΟΥ ΔΙΟΤΙΜΑ
 Ετικέτες ΕΠΙΚΑΙΡΟ ΟΣΟ ΠΟΤΕ ΤΟ ΓΡΑΜΜΑ ΤΟΥ ΔΗΜΗΤΡΗ ΛΙΑΝΤΙΝΗ ΣΤΗΝ ΚΟΡΗ ΤΟΥ ΔΙΟΤΙΜΑ
 ΞΥΠΝΑ ΕΛΛΑΔΑ!!!!!!!!!!!!!ΑΡΑΓΕ ΔΕΝ ΒΛΕΠΕΙΣ ΠΟΥ ΕΦΤΑΣΕΣ ΤΑ ΠΑΙΔΙΑ ΣΟΥ;;;;
 Ετικέτες ΞΥΠΝΑ ΕΛΛΑΔΑ ΑΡΑΓΕ ΔΕΝ ΒΛΕΠΕΙΣ ΠΟΥ ΕΦΤΑΣΕΣ ΤΑ ΠΑΙΔΙΑ ΣΟΥ;;;;
 Ποσοστά Εισφορών Ασφαλίσεων
 Α. ΓΕΝΙΚΑ ΠΟΣΟΣΤΑ ΕΙΣΦΟΡΩΝ
 ΠΟΣΟΣΤΟ ΑΣΦΑΛΙΣΜΕΝΟΥ
 ΠΟΣΟΣΤΟ ΕΡΓΟΔΟΤΗ
 Άρθρο 25, παρ. 1 Α.Ν. 1846/51
 Παροχή ασθενείας σε χρήμα
 Παροχή ασθενείας σε είδος
 Π.Δ. 633/82, Άρθρο 4, Ν. 997/79
 Επαγγ. Κινδύνου
 Ν. 4104/60
 Κανονισμός Ασφάλισης ΙΚΑ (Άρθρα 104 – 106)
 Βαρέα Ε.Τ.Ε.Α.Μ. (τ. ΙΚΑ-ΤΕΑΜ)
 3 (+1,25)
 3 (+0,75)
 ΟΑΕΔ (Ανεργίας)
 Ν.Δ. 2961/54
 ΟΑΕΔ (Στράτευσης)
 Ν. 2054/92
 ΟΑΕΔ (ΔΛΟΕΜ)
 Ν.Δ. 3868/58
 ΟΑΕΔ (ΕΛΠΕΚΕ)
 Άρθρο 14, Ν. 2924/95
 ΟΑΕΔ (ΛΠΕΑΕ)
 Άρθρο 16, Ν. 1836/89
 ΟΑΕΔ (ΕΚΛΑ)
 Άρθρο 4, Ν. 2335/95
 Ν. 2963/54
 Ν. 3467/55 – Ν.678/77
 Β. ΑΣΦΑΛΙΣΗ ΥΠΑΛΛΗΛΩΝ ΑΟΡΙΣΤΟΥ & ΟΡΙΣΜΕΝΟΥ ΧΡΟΝΟΥ ΣΕ ΔΗΜΟΣΙΟ, Ν.Π.Δ.Δ. & ΟΤΑ
 Ασθένειας σε χρήμα
 Ασθένειας σε είδος
 ΕΤΕΑΜ (τ. ΙΚΑ-ΤΕΑΜ)
 Οι εισφορές όλων των κλάδων υπολογίζονται επί του συνόλου των πάσης φύσεως αποδοχών με εξαίρεση τις παροχές κοινωνικού χαρακτήρα και το Κίνητρο Απόδοσης.
 Οι ανωτέρω εισφορές προβλέπονται από τις διατάξεις του Α.Ν. 1846/51.
 Εάν η παρεχόμενη εργασία υπέχει επαγγελματικό κίνδυνο, οι ανωτέρω εργοδοτικές εισφορές προσαυξάνονται κατά 1 %.
 Σε περιπτώσεις βαρέων και ανθυγιεινών επαγγελμάτων (χαρακτηρισμένων από τον ΚΒΑΕ), το συνολικό ποσοστό εισφοράς προσαυξάνεται κατά 3,60% εκ του οποίου το 2,20% βαρύνει τον εργαζόμενο και το 1,40% τον εργοδότη. Για τους ασφαλισμένους στο ΙΚΑ-ΕΤΑΜ-ΕΤΕΑΜ (τ. ΙΚΑ-ΤΕΑΜ) το συνολικό ποσοστό αυξάνει κατά 2% (1,25% για τον εργαζόμενο και 0,75% εργοδότη).
 Γ. ΑΣΦΑΛΙΣΗ ΤΑΚΤΙΚΩΝ ΥΠΑΛΛΗΛΩΝ ΔΗΜΟΣΙΟΥ
 Οι εισφορές όλων των κλάδων υπολογίζονται επί του συνόλου των πάσης φύσεως αποδοχών με εξαίρεση τις παροχές κοινωνικού χαρακτήρα και το Κίνητρο Απόδοσης και με περιορισμό της ανώτατης ασφαλιστικής κλάσης όπως ισχύει κάθε φορά για τους «παλαιούς» ασφαλισμένους (Ν. 2084/92) και του ανώτατου ορίου αποδοχών (Ν. 3232/04) για τους νέους ασφαλισμένους.
 Δ. ΑΣΦΑΛΙΣΗ ΤΑΚΤΙΚΩΝ ΥΠΑΛΛΗΛΩΝ Ν.Π.Δ.Δ.
 1. ΑΣΦΑΛΙΣΜΕΝΟΙ ΕΙΔΙΚΟΥ ΣΥΝΤΑΞΙΟΔΟΤΙΚΟΥ ΚΑΘΕΣΤΩΤΟΣ Ν. 3163/55 & ΝΔ 4277/62 ΕΩΣ 31/12/1992 (ΠΑΛΑΙΟΙ ΑΣΦΑΛΙΣΜΕΝΟΙ)
 α. Με κάλυψη άλλου επικουρικού ταμείου εκτός ΕΤΕΑΜ.
 β. Με επικουρική ασφάλιση ΕΤΕΑΜ
 Οι εισφορές των διατάξεων του Ν. 2084/92 για τον κλάδο σύνταξης (κύριας και επικουρικής) υπολογίζονται από την έναρξη ισχύος του Ν. 3205/2003 (1.1.2004) επί των συντάξιμων αποδοχών δηλαδή επί του βασικού μισθού.
 Οι εισφορές για τον κλάδο ασθενείας υπολογίζονται επί του συνόλου των ακαθαρίστων αποδοχών, εκτός Κινήτρου Απόδοσης, συμπεριλαμβανομένων και των Δώρων Χριστουγέννων, Πάσχα και του Επιδόματος Αδείας με τον περιορισμό της ανώτατης ασφαλιστικής κλάσης, όπως ισχύει κάθε φορά.
 2. ΑΣΦΑΛΙΣΜΕΝΟΙ ΕΙΔΙΚΟΥ ΣΥΝΤΑΞΙΟΔΟΤΙΚΟΥ ΚΑΘΕΣΤΩΤΟΣ Ν. 3163/55 & ΝΔ 4277/62 ΑΠΟ 01/01/1993 (ΝΕΟΙ ΑΣΦΑΛΙΣΜΕΝΟΙ)
 α. Χωρίς επικουρική ασφάλιση ΕΤΕΑΜ
 Σύμφωνα με τις διατάξεις του Ν. 2084/92, οι εισφορές όλων των κλάδων υπολογίζονται επί του συνόλου των πάσης φύσεως αποδοχών εκτός του Κινήτρου Απόδοσης και με περιορισμό μετά την έναρξη ισχύος του Ν. 3232/02 σε ανώτατο όριο αποδοχών.
 3. ΑΣΦΑΛΙΣΜΕΝΟΙ ΣΤΟ ΚΟΙΝΟ ΑΣΦΑΛΙΣΤΙΚΟ ΚΑΘΕΣΤΩς ( Α.Ν. 1846/51 )
 α. Χωρίς επικουρική ασφάλιση ΙΚΑ-ΕΤΑΜ-ΕΤΕΑΜ
 β. Με επικουρική ασφάλιση ΙΚΑ-ΕΤΑΜ-ΕΤΕΑΜ
 γ. Βαρέα και ανθυγιεινά χωρίς επικουρική ασφάλιση ΕΤΕΑΜ
 γ. Βαρέα και ανθυγιεινά


text:
με επικουρική ασφάλιση ΕΤΕΑΜ
 Οι εισφορές όλων των κλάδων για όλους τους ασφαλισμένους στο κοινό ασφ/κό καθεστώς, υπολογίζονται στο σύνολο των ακαθάριστων αποδοχών εκτός του Κινήτρου Απόδοσης με περιορισμό της ανώτατης ασφαλιστικής κλάσης όπως ισχύει κάθε φορά για τους «παλαιούς» ασφαλισμένους (Ν. 2084/92) και με ανώτατο όριο αποδοχών για τους «νέους» ασφαλισμένους (Ν. 3232/04).
 Ε. ΑΣΦΑΛΙΣΗ ΥΠΑΛΛΗΛΩΝ ΟΤΑ
 Ετικέτες Ποσοστά Εισφορών Ασφαλίσεων
 Baζουν μαχαίρι στις αμοιβες του Δημοσίου...
 Ετικέτες Baζουν μαχαίρι στις αμοιβες του Δημοσίου...
 Αθηνα,1983
 Π.Κανελλοπουλος,Δ.Μυρατ και Β.Ζουμπουλακη
 Ετικέτες 1983, Αθηνα
 Καννες,Απριλιος 1957
 Στην πρεμιερα της ταινιας του Ζυλ Ντασσεν ''Εκεινος πρεπει να πεθανει" βασισμενης στο μυθιστορημα "Ο Χριστος ξανασταυρωνεται" του Νικου Καζαντζακη.
 Ετικέτες Απριλιος 1957, Καννες
 Queensland 31-12-10
 Queensland 2-1-11
 Rockhampton 3-1-11
 Ετικέτες Australian flooding(1)
 Μαλλια-κουβαρια ζειμπεκικο(Σταθης ''Ε'')
 Ετικέτες Μαλλια-κουβαρια ζειμπεκικο(Σταθης ''Ε'')
 ΕΠΙΚΑΙΡΟ ΟΣΟ ΠΟΤΕ ΤΟ ΓΡΑΜΜΑ ΤΟΥ ΔΗΜΗΤΡΗ ΛΙΑΝΤΙΝΗ Σ...


text:
Α. Νικολακόπουλος: Η επιχειρηματικότητα στην Ηλεία χρειάζεται τα προγράμματα του ΟΑΕΔ | Εφημερίδα Πρωινή
 Α. Νικολακόπουλος: Η επιχειρηματικότητα στην Ηλεία χρειάζεται τα προγράμματα του ΟΑΕΔ
 Ημερομηνία: 01-07-2020 | Συγγραφέας: Πρωινή
 Το πρόβλημα της ανεργίας που εμφανίζεται ιδιαίτερα αυξημένο στην περιοχή μας και οι πιθανοί τρόποι αντιμετώπισης του, αποτέλεσαν το αντικείμενο της συνάντησης που είχε ο βουλευτής Ηλείας της ΝΔ Ανδρέας Νικολακόπουλος με τον Διοικητή του ΟΑΕΔ Σπύρο Πρωτοψάλτη.
 Η συνάντηση έγινε σε ένα ιδιαίτερα καλό κλίμα και αφορούσε πολλά θέματα του οργανισμού που αφορούν γενικότερα τα ζητήματα της τόνωσης της απασχόλησης, αλλά και τα ειδικότερα που έχουν να κάνουν με την Ηλεία, όπως αυτό το πρόγραμμα της πρόσληψης των 1100 ανέργων που προχωρά από τον οργανισμό αποκλειστικά για την Περιφέρεια Δυτικής Ελλάδας και βρίσκεται σε ικανοποιητική εξέλιξη, παρουσιάζοντας σύμφωνα με τα νεότερα στοιχεία ιδιαίτερα σημαντικό ενδιαφέρον.
 Η ενεργειακή αναβάθμιση των κτιρίων των υπηρεσιών, των σχολών και των υπόλοιπων χώρων του ΟΑΕΔ και σε τοπικό επίπεδο, ήταν ακόμη ένα θέμα συζήτησης. Κρίθηκε ότι αυτή η πρωτοβουλία θα συμβάλει θετικά και στην καλύτερη λειτουργία και στην εξοικονόμηση δαπανών και αναμένεται όπως είπε ο διοικητής του ΟΑΕΔ τον Ηλείο βουλευτή να προχωρήσει σε άμεσο χρονικό διάστημα.
 Από τη χθεσινή συνάντηση, ο Ηλείος βουλευτής επεσήμανε ακόμη ότι πρέπει να δρομολογηθούν προγράμματα και παρεμβάσεις του ΟΑΕΔ για να υποστηριχθούν οι πληγείσες επιχειρήσεις και οι εργαζόμενοι αυτών των επιχειρήσεων, κυρίως όσον αφορά τον τομέα τουρισμού όπως και άλλες κατηγορίες που εξαιτίας της πανδημίας έμειναν ουσιαστικά χωρίς αντικείμενο και εισόδημα τους τελευταίους μήνες. Είναι κάτι που και ο ΟΑΕΔ επιθυμεί και που θα επιτευχθεί όπως τόνισε ο κ. Πρωτοψάλτης και σε συνεργασία με τους δήμους, αλλά και σε συνδυασμό με τις προτάσεις που έχουν κατατεθεί από το Επιμελητήριο Ηλείας και εξειδικεύονται στις πραγματικές ανάγκες που έχουν σχέση με το Νομό μας.
 « Διονύσης Καλαματιανός: Επιστροφή στην «κανονικότητα» χωρίς ρευστότητα
 Μιχάλης Κατρίνης: «Τώρα χρειάζονται τη στήριξη της Πολιτείας οι αγρότες» »


text:
Ποιοί είμαστε Λούμπος Γιώργος
 Απόφοιτος του τμήματος Οργάνωσης και Διοίκησης Επιχειρήσεων του
 Παν/μίου Πειραιώς. Πρώην στέλεχος
 των Θ.Ν.Ε. του ινστιτούτου Νεολαίας με
 ενασχόληση σε θέματα επιδοτήσεων
 Απόφοιτος του τμήματος Οργάνωσης
 και Διοίκησης Επιχειρήσεων του Παν/μίου
 Πειραιώς. Κάτοχος μεταπτυχιακού τίτλου
 στη Λογιστική & Χρηματοοικονομική
 με κατεύθυνση στη Λογιστική του Οικονομικού Πανεπιστημίου Αθηνών.
 Που θα μας βρείτε Στο γραφείο μας:1η πάροδος Βελισαρίου 2, 49100 Κέρκυρα
 Στο τηλέφωνο/fax:26610-20032
 Πρεμιέρα για τον νέο Αναπτυξιακό ΝόμοΑνοιχτός για υποβολή προτάσεων είναι από τις 10 Ιουνίου 2013, ο νέος Αναπτυξιακός Νόμος. Συγκεκριμένα, οι ενδιαφερόμενοι επενδυτές μπορούν να υποβάλλουν τις προτάσεις τους για ένταξη στα Γενικά Επενδυτικά Σχέδια του Αναπτυξιακού Νόμου 4146/2013, όπως δημοσιεύτηκε στο ΦΕΚ 90 Α’, 18-04-2013. Ο πρώτος κύκλος υποβολής προτάσεων θα διαρκέσει μέχρι τις 28 Ιουνίου 2013. Οι αιτήσεις που θα υποβληθούν κατά τη διαδικασία αυτή θα τεθούν σε αξιολόγηση από την 1η Ιουλίου 2013. Ακολούθως, θα ενεργοποιηθεί ο δεύτερος κύκλος υποβολής προτάσεων στα Γενικά Επενδυτικά Σχέδια του Ν. 4146/2013 από την 1η Ιουλίου 2013, και θα διαρκέσει μέχρι τις 31 Οκτωβρίου 2013. Σημειώνεται ότι, μετά τις αλλαγές στον Αναπτυξιακό Νόμο, οι οποίες ψηφίστηκαν φέτος, δίνεται πλέον η δυνατότητα υποβολής αιτήσεων υπαγωγής στα καθεστώτα του Νόμου καθ’ όλη τη διάρκεια του έτους. Παλαιότερα αιτήματα Σχετικά με τα αιτήματα που έχουν ήδη υποβληθεί στον Αναπτυξιακό Νόμο, αναμένονται οι προσωρινοί πίνακες κατάταξης ως ακολούθως: Α’ Κύκλος 2012: 1/7 Β’ Κύκλος 2012: 30/7 Το σύνολο των Ειδικών Καθεστώτων: 30/9 Ποιες επενδύσεις επιχορηγούνται από τον νέο Αναπτυξιακό Νόμο Οι επενδύσεις που θα ενταχθούν στον Αναπτυξιακό Νόμο 4146/2013 θα λάβουν επιχορήγηση από 15% έως 60%, ανάλογα με το μέγεθος της αιτούσας επιχείρησης, το είδος και την περιοχή εγκατάστασης της επένδυσης. Ενδεικτικά επιδοτούνται: -τουρισμός, π.χ., ίδρυση, επέκταση, εκσυγχρονισμός ολοκληρωμένης μορφής ξενοδοχειακών μονάδων τουλάχιστον 3* - μετατροπή παραδοσιακών ή διατηρητέων κτισμάτων σε ξενοδοχειακές μονάδες τουλάχιστον 2* - ειδικές μορφές τουρισμού (συνεδριακά κέντρα, κέντρα θαλασσοθεραπείας, γήπεδα γκολφ, γιονοδρομικά κέντρα, θεματικά πάρκα, μαρίνες-καταφύγια τουριστικών σκαφών κ.λπ. μεταποιητικές μονάδες (βιοτεχνία – βιομηχανία), π.χ. κατασκευή ειδών ένδυσης – παραγωγή φαρμακευτικών προϊόντων κατασκευή ηλεκτρονικών υπολογιστών & προϊόντων υψηλής τεχνολογίας – παραγωγή πλαστικών - ανακύκλωση, ανάκτηση υλικών μονάδες Logistics, ανανεώσιμες πηγές ενέργειας (εκτός φωτοβολταϊκών και ηλιοθερμικών πάρκων), τηλεπικοινωνίες, εκθεσιακά, κέντρα κ.ά. θερμοκήπια. Τα επενδυτικά σχέδια διακρίνονται στις ακόλουθες κατηγορίες: Γενικά Επενδυτικά Σχέδια του Αναπτυξιακού Νόμου α. Γενικής Επιχειρηματικότητας: αφορούν το σύνολο των επενδυτικών σχεδίων που μπορούν να υπαχθούν στις διατάξεις του νόμου και δεν εντάσσονται σε άλλη κατηγορία. β. Τεχνολογικής Ανάπτυξης: περιλαμβάνονται επενδυτικά σχέδια τεχνολογικού εκσυγχρονισμού επιχειρήσεων με τη χρήση τεχνολογικών και οργανωτικών καινοτομιών. γ. Περιφερειακής Συνοχής: περιλαμβάνονται επενδύσεις σε παραγωγικές δραστηριότητες της οικονομίας, που αξιοποιούν τοπικά ανταγωνιστικά πλεονεκτήματα, αντιμετωπίζουν τοπικές ανάγκες και περιφερειακά προβλήματα με περιβαλλοντικά βιώσιμες τεχνολογίες, εισάγουν τεχνολογικές εφαρμογές εξοικονόμησης ενέργειας και αξιοποίησης υδάτινων πόρων, και συμβάλλουν στη φιλική προς το περιβάλλον ανασυγκρότηση, ανάπλαση και ανάπτυξη περιοχών οικονομικής δραστηριότητας. Ειδικά Επενδυτικά Σχέδια του αναπτυξιακού Νόμου α. Επιχειρηματικότητας των Νέων: στην κατηγορία αυτή ανήκουν επενδύσεις που υποβάλλονται για την ίδρυση και λειτουργία μικρών και πολύ μικρών επιχειρήσεων, στο εταιρικό κεφάλαιο των οποίων συμμετέχουν με ποσοστό άνω του 50% νέοι μέχρι 40 ετών, οι οποίοι θα


text:
ασκούν αποκλειστικά τη διοίκηση της εταιρίας. β. Μεγάλα Επενδυτικά Σχέδια: αφορούν επενδυτικά σχέδια ύψους τουλάχιστον 50 εκατ. ευρώ. γ. Ολοκληρωμένα Πολυετή Επιχειρηματικά Σχέδια: επενδυτικά σχέδια υλοποίησης ολοκληρωμένων πολυετών, 2-5 ετών, επιχειρηματικών σχεδίων επιχειρήσεων, για τις οποίες έχει παρέλθει τουλάχιστον πενταετία από τη σύσταση τους, ελάχιστου συνολικού κόστους 2 εκατ. ευρώ, που περιλαμβάνουν τον τεχνολογικό, διοικητικό, οργανωτικό και επιχειρησιακό εκσυγχρονισμό και ανάπτυξη, καθώς και τις αναγκαίες δράσεις κατάρτισης των εργαζομένων. δ. Συνέργειας και Δικτύωσης: επενδυτικά σχέδια που υποβάλλονται από σχήματα συνέργειας και δικτύωσης 10 τουλάχιστον επιχειρήσεων, υπό μορφή κοινοπραξίας, και αποσκοπούν στην υλοποίηση προγραμμάτων, τα οποία αξιοποιούν είτε ανταγωνιστικά πλεονεκτήματα των επιχειρήσεων είτε υποδομές που δημιουργούνται με εθνική και κοινοτική χρηματοδότηση, είτε συντελούν στην προσαρμογή στο σύγχρονο οικονομικό και τεχνολογικό περιβάλλον συγκεκριμένων και γεωγραφικά προσδιορισμένων παραγωγικών δραστηριοτήτων και υπηρεσιών. Σημειώνουμε ότι ο Α’ κύκλος υποβολής προτάσεων για το 2013 αφορά την κατηγορία των Γενικών Επενδυτικών Σχεδίων. Περισσότερες πληροφορίες για τον νέο Αναπτυξιακό Νόμο Περισσότερες πληροφορίες παρέχονται στον ιστότοπο www.ependyseis.gr, στο γραφείο εξυπηρέτησης επενδυτών, Κοραή 4, και στο τηλέφωνο 210 3258800-6.11/06/2013Πηγή: www.epidotisimag.gr 11/06/2013, Γιώργος Λούμπος
 Μέσα στον Ιούνιο αναμένεται να προκηρυχθεί από τον ΟΑΕΔ το νέο πρόγραμμα για άνεργους νέους, οι οποίοι θα επιδοτηθούν για να φτιάξουν καινοτόμους επιχειρήσεις. Συγκεκριμένα, το πρόγραμμα του ΟΑΕΔ και του υπουργείου Εργασίας θα επιχορηγήσει 7.000 άνεργους νέους έως 35 ετών για να ξεκινήσουν μια καινοτόμο επιχειρηματική δραστηριότητα. Σημειώνεται ότι το πρόγραμμα αυτό είναι διαφορετικό από εκείνο των «Νέων Επαγγελματιών», που επίσης αναμένεται να προκηρυχθεί από τον Οργανισμό.Νέο πρόγραμμα ΟΑΕΔ για ανέργους«Προώθηση καινοτομικής επιχειρηματικότητας νέων και συμβουλευτική καθοδήγηση επιχειρήσεων»Το νέο πρόγραμμα καινοτομικής επιχειρηματικότητας του ΟΑΕΔ θα πριμοδοτήσει με 10.000 ευρώ την επιχειρηματική πρωτοβουλία καθώς και με 3.000 ευρώ επιπλέον για συμβουλευτική καθοδήγηση (mentoring) των νέων επιχειρηματικών. Το mentoring θα αφορά το στάδιο σύστασης της νέας επιχείρησης και τη φάση πλήρους λειτουργίας της, και θα περιλαμβάνει περιλαμβάνει συμμετοχή σε θεματικά εργαστήρια, υπηρεσίες καθοδήγησης, διοργάνωση επιχειρηματικών αποστολών κ.λ.π.Το πρόγραμμα «Προώθηση καινοτομικής επιχειρηματικότητας νέων και συμβουλευτική καθοδήγηση επιχειρήσεων» απευθύνεται στους άνεργους νέους που θα αναπτύξουν επιχειρηματική δραστηριότητα, η οποία απαιτεί την ενεργή απασχόληση και παρουσία τους, σε κλάδους και τομείς της οικονομίας που ενσωματώνουν την καινοτομία.Ως καινοτόμα πεδία επιχειρηματικής δραστηριότητας ορίζονται ενδεικτικά οι τεχνολογίες εξοικονόμησης ενέργειας, τα συστήματα ολικής διαχείρισης απορριμμάτων ή αποβλήτων, η ανακύκλωση υλικών, η παραγωγή προϊόντων φιλικών προς το περιβάλλον, η ενσωμάτωση «πράσινων» τεχνολογιών στην παραγωγή ή την παροχή υπηρεσιών, οι τεχνολογίες μείωσης της κατανάλωσης ενέργειας, η ανάπτυξη λογισμικού για καινοτόμες εφαρμογές, κ.λ.π.ΟΑΕΔ: Ποιοι θα ενταχθούν στο πρόγραμμα καινοτόμου επιχειρηματικότηταςΣύμφωνα με πληροφορίες, οι ενδιαφερόμενοι-υποψήφιοι θα πρέπει να πληρούν τις εξής προϋποθέσεις:Να έχουν την ιδιότητα του ανέργου (διαθέτοντας δελτίο ανεργίας σε ισχύ πριν την ημερομηνία έναρξης της δραστηριότητάς τους)Να έχουν ολοκληρώσει τη διαδικασία της εξατομικευμένης παρέμβασης που πραγματοποιείται στον ΟΑΕΔΝα έχουν ελληνική υπηκοότητα ή υπηκοότητα άλλου κράτους-μέλους της ΕΕ ή να είναι ομογενείς που έχουν δικαίωμα διαμονής και απασχόλησης στη χώρα μαςΝα διαθέτουν ΑΦΜ, και οι άντρες υποψήφιοι να έχουν εκπληρώσει ή νόμιμα απαλλαγεί από τις στρατιωτικές τους υποχρεώσειςΝα είναι ηλικίας 18 έως 35 ετών κατά την ημερομηνία υποβολής της αίτησης υπαγωγής στο πρόγραμμαΗ έναρξη δραστηριότητας στη ΔΟΥ


text:
θα πρέπει να έχει πραγματοποιηθεί από την ημερομηνία προκήρυξης του προγράμματος και έπειτα, δηλαδή από την ημερομηνία δημοσίευσης του προγράμματος σε ΦΕΚ και μετάΤα ποσά επιχορήγησης ανέργων από τον ΟΑΕΔΟι άνεργοι νέοι που θα ενταχθούν στο νέο πρόγραμμα καινοτομικής επιχειρηματικότητας του ΟΑΕΔ θα επιχορηγηθούν για ένα έτος. Το ποσό της επιχορήγησης για κάθε νέο επαγγελματία θα είναι 10.000 ευρώ.Η πρώτη δόση, ύψους 4.000 ευρώ, καταβάλλεται μετά την έκδοση της απόφασης υπαγωγής στο πρόγραμμα και τα υπόλοιπα 6.000 ευρώ σε δύο ισόποσες δόσεις των 3.000 ευρώ η καθεμία.Οι αιτήσεις για το νέο πρόγραμμα για άνεργους νέους θα γίνουν ηλεκτρονικά, μέσω του πληροφοριακού συστήματος του ΟΑΕΔ. 05/06/2013, Γιώργος Λούμπος
 Έως 12 δόσεις η ρύθμιση για τις οφειλές στα ασφαλιστικά ταμείαΤι προβλέπει το πολυνομοσχέδιο για την ρύθμιση των οφειλών στα ασφαλιστικά ταμεία --Αιτιολογική έκθεση σχετικής διάταξης στο ΠολυνομοσχέδιοΠΑΡΑΓΡΑΦΟΣ ΙΑΔΙΑΤΑΞΕΙΣ ΑΡΜΟΔΙΟΤΗΤΑΣ ΥΠΟΥΡΓΕΙΟΥ ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣΥποπαράγραφος ΙΑ.1.: Πάγια ρύθμιση των οφειλόμενων εισφορών στους φορείς κοινωνικής ασφάλισης και λοιπές διατάξεις καιΥποπαράγραφος ΙΑ.2. : Ρύθμιση «νέας αρχής» των οφειλόμενων εισφορών στους φορείς κοινωνικής ασφάλισης και λοιπές διατάξειςΣήμερα, περισσότερο από ποτέ, καθίσταται επιτακτική η ανάγκη είσπραξης των ληξιπρόθεσμων οφειλών των πάσης φύσεως επιχειρήσεων προς τους Φορείς Κοινωνικής Ασφάλισης. Για το σκοπό αυτό και λαμβάνοντας υπόψη το ασφυκτικό οικονομικό περιβάλλον μέσα στο οποίο λειτουργούν οι επιχειρήσεις, οι οποίες σε μεγάλο ποσοστό αντιμετωπίζουν σημαντικά προβλήματα ταμειακής ρευστότητας, έχουν εκδοθεί κατά καιρούς νομοθετικές διατάξεις τμηματικής εξόφλησης των καθυστερούμενων ασφαλιστικών εισφορών τους.Οι νέες σχετικές ρυθμίσεις κρίνονται αναγκαίες για την στήριξη των επιχειρήσεων και της απασχόλησης και εντάσσονται στο πλαίσιο της γενικότερης προσπάθειας για την ανασυγκρότηση της εθνικής μας οικονομίας με κύριο στόχο την μεγαλύτερη αύξηση των εισροών των ασφαλιστικών οργανισμών τα οποία επωμίζονται την τεράστια ευθύνη της ομαλής και απρόσκοπτης καταβολής των συντάξεων ενώ ταυτόχρονα, μέσω της μεταφοράς των πόρων προς τον Εθνικό Οργανισμό Παροχών Υπηρεσιών Υγείας, της διασφάλισης των παροχών υγείας.Το σχέδιο νόμου---ΠΑΡΑΓΡΑΦΟΣ ΙΑ. : ΔΙΑΤΑΞΕΙΣ ΑΡΜΟΔΙΟΤΗΤΑΣ ΥΠΟΥΡΓΕΙΟΥ ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣΥΠΟΠΑΡΑΓΡΑΦΟΣ ΙΑ.1.: ΠΑΓΙΑ ΡΥΘΜΙΣΗ ΤΩΝ ΟΦΕΙΛΟΜΕΝΩΝ ΕΙΣΦΟΡΩΝ ΣΤΟΥΣ ΦΟΡΕΙΣ ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΛΟΙΠΕΣ ΔΙΑΤΑΞΕΙΣ1. Ληξιπρόθεσμες οφειλές προς τους Φορείς Κοινωνικής Ασφάλισης πλην του ΝΑΤ δύνανται μετά από αίτηση των οφειλετών και εφόσον συντρέχει πραγματική αδυναμία για την καταβολή τους, να ρυθμίζονται και να καταβάλλονται σε δώδεκα (12) ισόποσες μηνιαίες δόσεις.2. α. Για την υπαγωγή στη ρύθμιση για οφειλές έως πέντε χιλιάδες (5.000,00) ευρώ οι ενδιαφερόμενοι πρέπει να δηλώνουν την αδυναμία εξόφλησης της οφειλής τη δεδομένη χρονική στιγμή, ενώ ο αριθμός των δόσεων καθορίζεται βάσει της αίτησης, λαμβάνοντας υπόψη ότι το ύψος της δόσης δεν μπορεί να είναι κατώτερο των πενήντα (50,00) ευρώ.β. Για την υπαγωγή στη ρύθμιση για οφειλές άνω των πέντε χιλιάδων (5.000,00) ευρώ οι ενδιαφερόμενοι οφείλουν να προσκομίσουν τα απαραίτητα στοιχεία που αποδεικνύουν την αδυναμία πληρωμής των οφειλών τους σε συντομότερο χρόνο περιλαμβανομένων λεπτομερών πληροφοριών σχετικά με το εισόδημά τους, την ακίνητη περιουσία τους και το σύνολο των οφειλών τους. Η αίτηση υπαγωγής στη ρύθμιση απορρίπτεται εάν τα παρασχεθέντα στοιχεία είναι ανακριβή ή ανεπαρκή. Τα παρασχεθέντα στοιχεία τα οποία πρέπει να αποδεικνύουν τη βιωσιμότητα του διακανονισμού, καθορίζονται με απόφαση του Υπουργού Εργασίας Κοινωνικής Ασφάλισης και


text: Πρόνοιας σύμφωνα με τα οριζόμενα στην περίπτωση 8 της υποπαραγράφου αυτής, σύμφωνα με τις κάτωθι κατηγοριοποιήσεις:αα) Για οφειλές από πέντε χιλιάδες (5.000,00) ευρώ έως πενήντα χιλιάδες (50.000,00) ευρώ κρίνεται από τον οικείο φορέα κοινωνικής ασφάλισης η αδυναμία εξόφλησης της οφειλής τη δεδομένη χρονική στιγμή καθώς και η βιωσιμότητα του διακανονισμού.ββ) Για οφειλές άνω των πενήντα χιλιάδων (50.000,00) ευρώ έως εκατόν πενήντα χιλιάδες (150.000,00) ευρώ ο οφειλέτης πρέπει επιπλέον να προσκομίζει βεβαίωση από ανεξάρτητο τρίτο φορέα περί της ορθότητας των οικονομικών στοιχείων, καθώς και δικαιολογητικά τα οποία να αποδεικνύουν την αδυναμία εξόφλησης της οφειλής τη δεδομένη χρονική στιγμή και τη βιωσιμότητα του διακανονισμού, με δαπάνες που βαραίνουν τον ίδιο.γγ) Για οφειλές άνω των εκατόν πενήντα χιλιάδων (150.000,00) ευρώ ο οφειλέτης υποχρεούται πλέον των ανωτέρω να προβεί στη παροχή εγγυήσεων ή εμπράγματων εξασφαλίσεων ίσης αξίας με τη συνολική οφειλή. Η αξία της εξασφάλισης θα καθοριστεί από τον τρίτο εκτιμητή.Οι ανεξάρτητοι εκτιμητές καθορίζονται με απόφαση του Υπουργού Εργασίας Κοινωνικής Ασφάλισης και Πρόνοιας σύμφωνα με την περίπτωση 8 της παρούσας υποπαραγράφου.Ως ανεξάρτητοι τρίτοι φορείς αναγνωρίζονται οι ορκωτοί λογιστές και οι κατέχοντες άδεια ασκήσεως δικηγορικού λειτουργήματος.Η πιστοποίηση από τον ανεξάρτητο εκτιμητή εξετάζει όλες τις υποχρεώσεις του οφειλέτη προς το κράτος και προς τρίτους, την περιουσιακή κατάσταση του οφειλέτη ως προς την παροχή επαρκών εγγυήσεων για την χορήγηση διευκόλυνσης τμηματικής καταβολής, καθώς και τα αποτελέσματα επί της αναμενόμενης ρευστότητας από την ενδεχόμενη υπαγωγή του οφειλέτη σε άλλους διακανονισμούς με το δημόσιο ή με ιδιωτικούς φορείς. Η εμπράγματη εξασφάλιση επί της διαθέσιμης ακίνητης περιουσίας του οφειλέτη πρέπει να εξασφαλιστεί.3. Aρμόδια όργανα για την έκδοση απόφασης υπαγωγής στην παρούσα ρύθμιση είναι:α) Για το Ι.Κ.Α.-Ε.Τ.Α.Μ.: Οι διευθυντές των οικείων περιφερειακών ή τοπικών υποκαταστημάτων ή οι διευθυντές των οικείων ταμείων προκειμένου για περιφερειακά ή τοπικά υποκαταστήματα στην περιοχή των οποίων λειτουργούν Ταμεία Είσπραξης Εσόδων Ι.Κ.Α.-Ε.Τ.Α.Μ.β) Για τους λοιπούς ασφαλιστικούς φορείς: Ο αρμόδιος διευθυντής του οικείου φορέα ή οι διευθυντές ή προϊστάμενοι των περιφερειακών ή λοιπών τοπικών μονάδων.γ) Οποιαδήποτε άλλη οργανική μονάδα του ΙΚΑ-ΕΤΑΜ καθοριστεί με απόφαση του Υπουργού Εργασίας Κοινωνικής Ασφάλισης και Πρόνοιας.4. Οι πληρωμές θα διενεργούνται με τη διαδικασία αυτόματης χρέωσης τραπεζικού λογαριασμού. Η καταβολή της πρώτης δόσης ή η εφάπαξ εξόφληση των καθυστερούμενων εισφορών γίνεται μέχρι την τελευταία εργάσιμη ημέρα του επόμενου της υποβολής της αίτησης υπαγωγής στη ρύθμιση του άρθρου αυτού μήνα για όλους τους Φορείς Κοινωνικής Ασφάλισης, πλην ΙΚΑ-ΕΤΑΜ και του τ. ΕΤΕΑΜ.Ειδικά για το ΙΚΑ-ΕΤΑΜ και το τ. ΕΤΕΑΜ ως καταληκτική ημερομηνία ορίζεται η τελευταία εργάσιμη ημέρα του μήνα διεκπεραίωσης των διαδικασιών ελέγχου. Σε περίπτωση που αυτές περατωθούν μετά την 20η ημέρα εκάστου μηνός, η ανωτέρω προθεσμία παρατείνεται μέχρι την 5η ημέρα του επόμενου μήνα της διεκπεραίωσης του ελέγχου.Οι επόμενες δόσεις καταβάλλονται μέχρι την τελευταία εργάσιμη ημέρα των επόμενων μηνών, χωρίς να απαιτείται ιδιαίτερη ειδοποίηση του οφειλέτη.5. Στην ίδια ρύθμιση υπάγονται, μόνο αν ζητηθεί από τον οφειλέτη:α) οι οφειλές που τελούν σε αναστολή είσπραξης,β) οι οφειλές που έχουν υπαχθεί σε προηγούμενες ρυθμίσεις, υπό τον όρο ότι η συνολική διάρκεια της ρύθμισης παραμένει ίδια.6. Κατά τη διάρκεια της ρύθμισης και εφόσον τηρούνται με συνέπεια οι όροι


text:
αυτής:α. Χορηγείται στους υπόχρεους πιστοποιητικό ασφαλιστικής ενημερότητας διάρκειας ενός (1) μηνός, χωρίς παρακράτηση.β. Αναστέλλεται η ποινική δίωξη σε βάρος των υπευθύνων κατά τις διατάξεις των παρ. 1 και 2 του άρθρου 1 του α.ν. 86/1967 (Α' 136), όπως ισχύει σήμερα και αναβάλλεται η εκτέλεση της ποινής που επιβλήθηκε ή εφόσον άρχισε η εκτέλεσή της διακόπτεται.γ. Αναστέλλεται η συνέχιση της διαδικασίας της αναγκαστικής εκτέλεσης επί κινητών ή ακινήτων εφόσον έχει πληρωθεί η πρώτη δόση. Αν ο οφειλέτης απολέσει το ευεργέτημα της ρύθμισης, τα μέτρα που έχουν ανασταλεί συνεχίζονται.δ. Αναστέλλεται ο χρόνος παραγραφής των οφειλών, σύμφωνα με τα οριζόμενα στις διατάξεις της παραγράφου 8 του άρθρου 2 του ν.2556/1997 (Α' 270).7. α. Κατά τη διάρκεια της ρύθμισης επιτρέπεται η καθυστέρηση πληρωμής μίας (1) δόσης και η καταβολή αυτής γίνεται υποχρεωτικά μέχρι την ημερομηνία καταβολής της επόμενης δόσης με προσαύξηση εκπρόθεσμης καταβολής δεκαπέντε τοις εκατό (15%).β. Η μη εμπρόθεσμη καταβολή και δεύτερης δόσης κατά τη διάρκεια της ρύθμισης είτε η δημιουργία νέας φορολογικής ή ασφαλιστικής οφειλής, έχουν ως συνέπεια για το σύνολο της οφειλής:αα) την απώλεια των ευεργετημάτων της ρύθμισης,ββ) την κατάσταση ως απαιτητού του συνόλου του υπολοίπου της οφειλής,γγ) την επιδίωξη της είσπραξής του με όλα τα προβλεπόμενα από την ισχύουσα νομοθεσία μέτρα,δδ) την κατάπτωση των εγγυήσεων της περίπτωσης iii της παραγράφου 2 του άρθρου αυτού.γ. Το ποσό της κύριας οφειλής που υπάγεται στη παρούσα ρύθμιση επιβαρύνεται από 1.1.2013 με ετήσιο επιτόκιο 8% προσαυξημένο με το σταθερό επιτόκιο αναφοράς της Ευρωπαϊκής Κεντρικής Τράπεζας.8. Με απόφαση του Υπουργού Εργασίας Κοινωνικής Ασφάλισης και Πρόνοιας καθορίζεται και κάθε άλλο αναγκαίο ζήτημα για την εφαρμογή της παρούσας. 26/04/2013, Γιώργος Λούμπος
 Φορολογικός οδηγός Πλήρης φορολογικός οδηγός που σας γλυτώνει ...φόρουςΌλες οι λεπτομέρειες για τις φορολογικές δηλώσεις του 2013 που σας ...γλυτώνουν φόρους18 Απρ 2013 - 08:50 Η λαϊκή ρήση “στις λεπτομέρειες κρύβεται ο διάβολος” ισχύσει απόλυτα στις φορολογικές δηλώσεις καθώς νέοι “πονηροί” κωδικοί που έχουν προστεθεί στο φετινό ηλεκτρονικό έντυπο φορολογίας εισοδήματος φυσικών προσώπων καθώς και “αφανή” τεκμήρια διαβίωσης μπορεί να κοστίσουν ακριβά σε χρήμα και χρόνο αν δεν συμπληρωθούν σωστά η υπάρχουν παραλείψεις ακόμα και λάθη δεκαδικών αριθμών. Αν και στη κλίμακα για τον υπολογισμό του φόρου στα εισοδήματα που αποκτήθηκαν το 2012 δεν υπάρχουν ουσιαστικές αλλαγές σε σχέση με το προηγούμενο έτος ωστόσο νέα πληροφοριακά και άλλα στοιχεία που ζητά η εφορία από τους υπόχρεους κρύβουν παγίδες και πρόσθετους φόρους. Επίσης με δεδομένο ότι φέτος γίνεται το πρώτο βήμα για την σύνταξη του περιουσιολογίου δηλαδή της αναλυτικής εισοδηματικής και περιουσιακής κατάστασης των φορολογούμενων χρειάζεται μεγαλύτερη προσοχή από άλλες χρονιές στην αναγραφή των στοιχείων στο έντυπο της φορολογικής δήλωσης καθώς οποιαδήποτε παράλειψη συνεπάγεται επιβολή χρηματικών προστίμων και περιπέτειες με την εφορία που μπορεί να οδηγήσουν ακόμα και στην “απαγγελία κατηγορίας” από τις ελεγκτικές αρχές για σκόπιμη φοροδιαφυγή με ότι αυτό συνεπάγεται για τον φορολογούμενο. Οι μεγάλες παγίδες αφορούν στην αναγραφή για πρώτη φέτος στο έντυπο εισοδημάτων που φορολογήθηκαν αυτοτελώς, στην υποχρεωτική υποβολή φορολογικών δηλώσεων των νέων ηλικίας άνω των 18 ετών ανεξάρτητα από το αν απέκτησαν εισόδημα το 2012 καθώς και ο τρόπος που θα δηλωθούν


text: ανείσπρακτες αποδοχές από εκατοντάδες χιλιάδες εργαζόμενους στους οποίους οι εργοδότες οφείλουν δεδουλευμένα. Από τα παραπάνω μπορεί να προκύψουν δυσάρεστες εκπλήξεις για τους φορολογούμενους με την αποστολή “φουσκωμένου” εκκαθαριστικού σημειώματος από τη Γενική Γραμματεία Πληροφοριακών Συστημάτων. Επίσης εν δυνάμει αναπάντεχα αυξημένους φόρους κρύβουν τα τεκμήρια διαβίωσης και απόκτησης περιουσιακών στοιχείων (“πόθεν έσχες”) ακόμα και για ανυποψίαστους πολίτες που είτε είναι άνεργοι, είτε δεν έχουν αποκτήσει ούτε ευρώ εισόδημα το προηγούμενο έτος καθώς για την εφορία ισχύουν σταθερές που βγάζουν το λεγόμενο “τεκμαρτό” εισόδημα το οποίο φορολογείται με βάση την κλίμακα ανεξάρτητα αν έχει πραγματικά αποκτηθεί από τον υπόχρεο. Τέλος όπως και τα προηγούμενα οικονομικά έτη έτσι και φέτος η σωστή συμπλήρωση των κωδικών που αφορούν στις εκπτώσεις δαπανών και τις αποδείξεις αποτελεί κομβικής σημασίας σημείο για την μείωση του τελικού φόρου κατά την εκκαθάριση της φορολογικής δήλωσης ΝΕΟΙ ΦΟΡΟ-ΚΩΔΙΚΟΙ Στο έντυπο φορολογίας εισοδήματος (Ε1) που θα υποβάλλουν ηλεκτρονικά μέχρι το τέλος Ιουνίου τα φυσικά πρόσωπα θα πρέπει δηλωθούν υποχρεωτικά σε ξεχωριστούς κωδικούς τα εισοδήματα από τόκους καταθέσεων και χρεογράφων (ομόλογα, REPOS, αμοιβαία κεφάλαια) κέρδη από μερίσματα καθώς και αμοιβές μελών ΔΣ εταιρειών που αποκτήθηκαν το 2012 και επί των θα επιβληθεί η ειδική εισφορά αλληλεγγύης με συντελεστές 1%-4% ανάλογα με το συνολικό ύψος του εισοδήματος. Επισημαίνεται ότι τα παραπάνω εισοδήματα μέχρι σήμερα φορολογούνταν αυτοτελών με εξάντληση της φορολογικής υποχρέωσης και τα οποία δεν ήταν υποχρεωτικό να δηλωθούν στο έντυπο. Η αναγραφή τους στο έντυπο αυτόματα συνεπάγεται την υπαγωγή τους στην ειδική εισφορά αλληλεγγύης (1%-4%) και σε περίπτωση που υπάρχουν και εισοδήματα από μισθούς, συντάξεις, ενοίκια θα αθροίζονται για να προκύψει η φορολογητέα βάση της εισφοράς. Έτσι φορολογούμενος που το 2012 εισέπραξε τόκους καταθέσεων 14.000 ευρώ θα κληθεί να πληρώσει για πρώτη φορά φόρο 1% δηλαδή 140 ευρώ αφού η εισφορά αλληλεγγύης αφορά εισοδήματα άνω των 12.000 ευρώ από οποιαδήποτε πηγή. Αν ο ίδιος φορολογούμενος έχει και εισόδημα 5.000 ευρώ από ενοίκια τότε τα εισοδήματα του θα προστεθούν και επί του συνολικού ποσού θα υπολογισθεί εισφορά αλληλεγγύης 1% στα 19.000 ευρώ συνεπώς φόρος 190 ευρώ. Για τις περιπτώσεις που έχει παρακρατηθεί από τις μηνιαίες αποδοχές του 2012 η εισφορά αλληλεγγύης τότε αν έχουν εισοδήματα από τόκους, μερίσματα κ.α θα προστεθούν στα υπόλοιπα και επί του συνόλου του εισοδήματος θα επιβληθεί εισφορά αλληλεγγύης και στη συνέχεια θα αφαιρεθεί από το φόρο το ποσό που παρακρατήθηκε το προηγούμενο έτος. Ο συμψηφισμός της εισφοράς που παρακρατήθηκε το 2012 με το τελικό ποσό της εκκαθάρισης θα γίνει από την εφορία μέσω του νέου κωδικού που θα υπάρχει στο έντυπο της φορολογικής δήλωσης και στον οποίο θα αναγράψουν οι φορολογούμενοι το ποσό της εισφοράς αλληλεγγύης που τους έχει παρακρατηθεί από μισθούς και συντάξεις. Έτσι οι φορολογούμενοι που, εκτός από μισθούς και συντάξεις, έχουν και άλλα εισοδήματα (π.χ. από τόκους καταθέσεων, μερίσματα, ακίνητα) θα κληθούν να πληρώσουν εισφορά για το σύνολο του εισοδήματός τους αφού αφαιρεθεί η εισφορά που τους έχει ήδη παρακρατηθεί από το μισθό ή τη σύνταξή τους κατα τη διάρκεια του 2012. Για παράδειγμα για μισθωτό με αποδοχές 20.000 ευρώ που θα δηλώσει και τόκους


text: καταθέσεων 3.000 ευρώ η εφορία θα υπολογίσει εισφορά αλληλεγγύης 2% επί των 23.000 ευρώ δηλαδή φόρο 460 ευρώ. Από το ποσό αυτό θα αφαιρέσει τα 200 ευρώ που αντιστοιχούν στην παρακράτηση της εισφοράς για τις αποδοχές των 20.000 ευρώ και ο τελικός φόρος που θα κληθεί να πληρώσει ο συγκεκριμένος φορολογούμενος θα είναι 260 ευρώ. Για άλλο φορολογούμενο με ετήσιο εισόδημα από μισθούς ύψους 35.000 ευρώ που έχει και εισόδημα από ενοίκια 10.000 ευρώ και από τόκους καταθέσεων 8.000 ευρώ κατά την εκκαθάριση της φετινής φορολογικής του δήλωσης η εφορία θα υπολογίσει εισφορά αλληλεγγύης για το συνολικό του εισόδημα δηλαδή τα 53.000 ευρώ με συντελεστή 3% οπότε ο φόρος θα ανέλθει σε 1.590 ευρώ. Από αυτά θα αφαιρεθεί η εισφορά αλληλεγγύης των 700 ευρώ που του παρακρατήθηκε κάθε μήνα το 2012 για το εισόδημα του από μισθούς των 35.000 ευρώ και ο τελικός φόρος που θα αναγραφεί στο εκκαθαριστικό σημείωμα θα διαμορφωθεί στα 890 ευρώ Προσοχή χρειάζεται και στην αναγραφή του ποσού της αποζημίωσης λόγω απόλυσης. Το ποσό φορολογείται αυτοτελώς και θα πρέπει να αναγράφεται μόνο στους κωδικούς 657 - 658 του πίνακα 6 του εντύπου Ε1 και όχι στους κωδικούς 659 - 660 του πίνακα 6 όπως τα παλαιότερα έτη έτσι ώστε να μην συνυπολογισθούν για την επιβολή της εισφοράς αλληλεγγύης 1%-4% ανάλογα με το ύψος του εισοδήματος ΦΟΡΟΛΟΓΙΚΕΣ ΔΗΛΩΣΕΙΣ ΑΝΩ ΤΩΝ 18 ΕΤΩΝ Φόρο-παγίδα κρύβει και η υποχρεωτική υποβολή φορολογικής δήλωσης από φορολογούμενους ηλικίας άνω των 18 ετών αφού η εφορία ακόμα και σε μηδενικά εισοδήματα θα υπολογίσει φόρο με βάση το ατομικό ελάχιστο τεκμήριο διαβίωσης που ανέρχεται σε 3.000 ευρώ αλλά και τα υπόλοιπα τεκμήρια αν υπάρχουν όπως κατοχή αυτοκινήτου, κατοικίας κ.α Στο έντυπο προστίθεται ένας νέος κωδικός όπου εκείνοι που είναι άνω των 18 ετών θα τον συμπληρώνουν. Σύμφωνα με φοροτεχνικούς το μέτρο ενδέχεται να οδηγήσει σε φορολογικές επιβαρύνσεις για χιλιάδες νέους φορολογούμενους που ή έχουν στην κατοχή τους περιουσιακά στοιχεία που θεωρούνται τεκμήρια διαβίωσης, ή καταθέσεις ή απέκτησαν οποιοδήποτε εισόδημα από περιστασιακή απασχόληση. Ο μεγαλύτερος κίνδυνος πληρωμής φόρου προέρχεται από το γεγονός ότι σύμφωνα με την ισχύουσα φορολογική νομοθεσία εφαρμόζεται ελάχιστο τεκμαρτό εισόδημα 3.000 ευρώ για όσους υποβάλουν δήλωση, πράγμα που σημαίνει πολλοί νέοι άνω των 18 ετών φοιτητές, περιστασιακά απασχολούμενοι σε αγροτικές,τουριστικές, οικοδομικές και άλλες εργασίες με πενιχρά η και μηδενικά εισοδήματα θα φορολογηθούν με βάση το τεκμήριο των 3.000 ευρώ. Αν το 2012 το πραγματικό η τεκμαρτό εισόδημα δεν ξεπερνάει τα 5.000 ευρώ που είναι το αφορολόγητο όριο για το 2012 τότε θα απαλλαγούν από την φορολογία υπό την προϋπόθεση ότι θα προσκομίσουν αποδείξεις ίσες με το 25% του δηλωθέντος εισοδήματος αλλιώς θα τους επιβληθεί φοροποινή 10% για το ποσό που λείπει. Στη ζώνη υψηλού κινδύνου για φορολογική επιβάρυνση βρίσκονται οι νέοι που είχαν στην κατοχή τους αυτοκίνητο η ακίνητο καθώς ανεξάρτητα αν θα δηλώσουν εισόδημα θα φορολογηθούν με βάση το ποσό που προκύπτει από τα τεκμήρια διαβίωσης. Για παράδειγμα νέος που έχει στην κατοχή του ΙΧ αυτοκίνητο 1.400 κυβικών 5 ετών και δεν δηλώσει φέτος εισόδημα έχει τεκμήριο διαβίωσης 5.200 ευρώ και


text: ελάχιστον τεκμήριο 3.000 ευρώ. Συνεπώς το συνολικό τεκμαρτό του εισόδημα είναι 8.200 ευρώ και έτσι θα κληθεί να πληρώσει φόρο 10% για το ποσό άνω 5.000 ευρώ δηλαδή για τα 3.200 ευρώ άρα 320 ευρώ. Ακόμα κι αν δηλώσει εισόδημα αλλά αυτό δεν καλύπτει τα τεκμήρια δηλαδή είναι χαμηλότερο των 8.200 ευρώ θα φορολογηθεί με βάση τα τεκμήρια. Ανοιχτούς λογαριασμούς με την εφορία θα προκύψουν και για τους νέους που θα δηλώσουν προστατευόμενα μέλη για να αποφύγουν το ελάχιστο τεκμήριο διαβίωσης των 3.000 ευρώ. Κι αυτό γιατί πέραν του ότι θα πρέπει να αποδείξουν ότι συντηρούνται από τους γονείς τους, το εισόδημα των γονέων τους θα πρέπει να καλύπτει τα τεκμήρια διαβίωσης τόσο των ίδιων όσο και των παιδιών τους. Διαφορετικά το μπαλάκι του φόρου θα πάει στην οικογένεια Επίσης οι νέοι ανάλογα με την περίπτωση θα πρέπει να δικαιολογήσουν και το πόθεν έσχες δηλαδή τυχόν αγορά αυτοκινήτου, απόκτηση ακινήτου και άλλες δαπάνες, καταθέσεις κ.λ.π Στη ζώνη υψηλού κινδύνου για επιβολή φόρου είναι κυρίως οι νέοι άνω των 18 ετών που δεν συνοικούν με τους γονείς τους και δεν έχουν εισόδημα καθώς και όσοι διαμένουν σε σπίτια που είτε τούς ανήκουν ή τους έχουν παραχωρηθεί δωρεάν από τους γονείς τους. Για παράδειγμα πολίτης άνω των 18 ετών το 2012 δεν είχε εισόδημα ή είχε εισόδημα χαμηλότερο από 3.000 ευρώ που είναι το ελάχιστο τεκμήριο διαβίωσης και διέμενε σε σπίτι εμβαδού 80 τ.μ δικό του ή δωρεάν παραχωρούμενο. Για το συγκεκριμένο το εισόδημα που θα υπολογίσει η εφορία με βάση τα τεκμήρια διαβίωσης θα είναι 3.000 ευρώ + το τεκμήριο της κατοικίας που ανάλογα με τη περιοχή που βρίσκεται το ακίνητο φθάνει μέχρι 6.520 ευρώ. Έτσι το συνολικό φορολογητέο εισόδημα του θα διαμορφωθεί στα 9.520 ευρώ και ο φόρος που θα κληθεί να πληρώσει με βάση την κλίμακα θα είναι 52 ευρώ ενώ θα αν δεν έχει προσκομίσει τις αναγκαίες αποδείξεις (25% επί του εισοδήματος) θα πληρώσει και πέναλτι 10% επί της διαφοράς. Επιπρόσθετα σε μιά τέτοια περίπτωση σύμφωνα με τη νομοθεσία θα πρέπει να καταβληθεί και προκαταβολή φόρου 55% για το επόμενο έτος αφού το τεκμαρτό εισόδημα θεωρείται εισόδημα από επιχειρηματική δραστηριότητα οπότε η φορολογική επιβάρυνση αυξάνεται. ΑΝΕΙΣΠΡΑΚΤΕΣ ΑΠΟΔΟΧΕΣ Προσοχή για να μην πέσουν στη παγίδα καταβολής φόρου για “ανύπαρκτες” αποδοχές θα πρέπει να επιδείξουν εκατοντάδες χιλιάδες εργαζόμενοι στον ιδιωτικό τομέα που δεν έχουν εισπράξει μισθούς του 2012. Για να μην βρεθούν προ δυσάρεστων εκπλήξεων οι συγκεκριμένοι φορολογούμενοι θα πρέπει να αναγράψουν στο σχετικό κωδικό του εντύπου της δήλωσης φορολογίας εισοδήματος μόνο τα ποσά που εισέπραξαν από την επιχείρηση η τον εργοδότη τους το 2012 αφού προηγουμένως ζητήσουν στη σχετική βεβαίωση αποδοχών τους να αναγραφούν ξεχωριστά τα ποσά που έχουν εισπράξει και τα δεδουλευμένα δεν έχουν εξοφληθεί. Σύμφωνα με τη διάταξη του άρθρου 46 του Κώδικα Φορολογίας Εισοδήματος (ΚΦΕ) ισχύει και για τα εισοδήματα του 2012 το καθεστώς που προβλέπει ότι θα φορολογηθούν μόνο οι μισθοί που έχουν εισπραχθεί και όχι όλο το εισόδημα που αναγράφεται στην βεβαίωση αποδοχών που εκδίδει η επιχείρηση η ο εργοδότης. Ωστόσο για να αποφύγει


text: ο εργαζόμενος περιπέτειες με την εφορία θα πρέπει στην πρώτη σειρά της βεβαίωσης αποδοχών που θα λάβει να αναγράφεται το συνολικό ποσό των αποδοχών που εισέπραξε εντός του 2012 και στην δεύτερη τα ποσά που δεν έχει εισπράξει έτσι ώστε να δηλώσει μόνο τα εισπραχθέντα και τον αναλογούντα φόρο. Τα υπόλοιπα χρεωστούμενα δεδουλευμένα θα τα δηλώσει όταν τα εισπράξει. Για παράδειγμα μισθωτός εισέπραξε το 2012 αποδοχές ύψους 10.000 ευρώ και η επιχείρηση του οφείλει άλλα 5.000 ευρώ δεδουλευμένα. Στη βεβαίωση αποδοχών θα πρέπει να αναγράφεται το ποσό των 10.000 ευρώ μαζί με τον αναλογούντα και τον παρακρατούμενο φόρο και το υπόλοιπο ποσό των 5.000 ευρώ σε ξεχωριστή σειρά ως οφειλή από δεδουλευμένα επί του οποίου δεν έχει υπολογισθεί ο φόρος. Με τη σειρά του ο εργαζόμενος θα αναγράψει στη φορολογική δήλωση τα 10.000 ευρώ Έτσι ο τελικός φόρος θα υπολογισθεί με βάση το εισόδημα των 10.000 ευρώ. Σε διαφορετική περίπτωση η εφορία θα υπολογίσει φόρο με βάση το συνολικό ποσό των 15.000 ευρώ και ο εργαζόμενος θα φορολογηθεί για ανύπαρκτο εισόδημα . Ωστόσο στο νόμο υπάρχει κενό καθώς δεν αποσαφηνίζεται τι θα γίνει στην περίπτωση που στην βεβαίωση αποδοχών της επιχείρησης η του εργοδότη δεν αναγράφονται ξεχωριστά τα ποσά που εισπράχθηκαν και τα οφειλόμενα. Σύμφωνα με τους φοροτεχνικούς σε μιά τέτοια περίπτωση ο φορολογούμενος θα πρέπει να ζητήσει νέα βεβαίωση αποδοχών και στην έσχατη των περιπτώσεων να υποβάλει υπεύθυνη δήλωση στην εφορία για το ποσό που εισέπραξε καθώς και για τα οφειλόμενα. Όμως και εδώ υπάρχουν πρόβλημα αφού θα πρέπει ο ίδιος με τη βοήθεια φοροτεχνικού να υπολογίσει το ποσό του αναλογούντα και του παρακρατούμενου φόρου στις αποδοχές που εισέπραξε και να συμπληρώσει τους σχετικούς κωδικούς ενώ από πολλούς εκφράζονται φόβοι για εκδικητική συμπεριφορά των εργοδοτών τους σε περίπτωση που δηλώσουν στην εφορία ότι δεν τους έχουν καταβάλλει δεδουλευμένα. Επισημαίνεται ότι το φαινόμενο της μη καταβολής δεδουλευμένων από επιχειρήσεις ή εργοδότες διογκώνεται συνεχώς και πέρυσι καταγράφηκε εκρηκτική αύξηση. Μάλιστα δεν είναι λίγοι οι επιχειρηματίες που παρά το γεγονός ότι χρωστάνε δεδουλευμένα στους εργαζόμενους τους εκδίδουν βεβαιώσεις αποδοχών για δεκατέσσερις μισθούς. ΑΜΦΙΣΒΗΤΗΣΗ ΤΕΚΜΗΡΙΩΝ ΔΙΑΒΙΩΣΗΣ Κίνδυνο επιβολής τεκμαρτού φόρου διατρέχουν όσοι αν και είχαν στην κατοχή τους ακίνητο, αυτοκίνητο η άλλο περιουσιακό στοιχείο ήταν το 2012 άνεργοι, η υπηρετούσαν τη στρατιωτική τους θητεία η συγκατοικούσαν με συγγενείς α' βαθμού, ορφανοί ανήλικοι η λόγω ανωτέρας βίας δεν είχαν καθόλου η είχαν εισόδημα χαμηλότερο από τα τεκμήρια διαβίωσης. Οι παραπάνω για να αποφύγουν την φορολόγηση τους θα πρέπει σύμφωνα με το νόμο να υποβάλλουν αίτηση με τα απαραίτητα δικαιολογητικά στην εφορία και αρμόδιος για να κρίνει αν απαλλάσσονται από τα τεκμήρια είναι ο έφορος. Συγκεκριμένα μετά την υποβολή της δήλωσης ο φορολογούμενος μαζί με το εκκαθαριστικό του και τα απαραίτητα δικαιολογητικά που θα επικαλεσθεί μπορεί να μεταβεί στην αρμόδια ΔΟΥ προκειμένου ν' αμφισβητήσει τα ποσά της αντικειμενικής δαπάνης διαβίωσης. Ο προϊστάμενος της δημόσιας οικονομικής υπηρεσίας ελέγχει την αλήθεια των ισχυρισμών και την ακρίβεια των αποδεικτικών στοιχείων του φορολογουμένου και μειώνει ανάλογα την ετήσια αντικειμενική δαπάνη, στην οποία αναφέρονται οι ισχυρισμοί και τα αποδεικτικά στοιχεία,


text: καθώς επίσης μπορεί και ν' απορρίψει αιτιολογημένα το μαχητό τεκμήριο. Στην περίπτωση που ο προϊστάμενος της δημόσιας οικονομικής υπηρεσίας αφού ελέγξει τα προσκομιζόμενα δικαιολογητικά, μειώσει ανάλογα την αντικειμενική δαπάνη, θα προβεί σε νέα εκκαθάριση της δήλωσης. Με βάση τις διατάξεις της παραγράφου 2 του άρθρου 16 του Κ.Φ.Ε., το ετήσιο συνολικό ποσό της αντικειμενικής δαπάνης μπορεί να αμφισβητηθεί από τον φορολογούμενο όταν αυτό είναι μεγαλύτερο από την πραγματική δαπάνη του φορολογουμένου και των μελών που τον βαρύνουν, εφόσον αυτό αποδεικνύεται από τον υπόχρεο με βάση πραγματικά περιστατικά ή στοιχεία. Τέτοια περιστατικά συντρέχουν όταν οι υπόχρεοι: α) υπηρετούν τη στρατιωτική θητεία τους στις Ένοπλες Δυνάμεις, β) είναι φυλακισμένοι, γ) νοσηλεύονται σε νοσοκομείο ή κλινική, δ) είναι άνεργοι και δικαιούνται βοήθημα ανεργία ε) συγκατοικούν με συγγενείς πρώτου βαθμού και έχουν μειωμένες δαπάνες διαβίωσης, λόγω αποδεδειγμένης συμβολής στις δαπάνες αυτές των συγγενών τους με την προϋπόθεση ότι οι τελευταίοι αυτοί έχουν εισόδημα από εμφανείς πηγές, στ) είναι ορφανοί ανήλικοι οι οποίοι έχουν στην κυριότητά τους επιβατικά αυτοκίνητα ιδιωτικής χρήσης από κληρονομιά του πατέρα ή της μητέρας τους και ζ) προσκομίζουν στοιχεία από τα οποία αποδεικνύεται ότι για λόγους ανώτερης βίας πραγματοποίησαν δαπάνη μικρότερη από την αντικειμενική. Ειδικά για τους ανέργους επισημαίνεται ότι για να απαλλαγεί απο τα τεκμήρια διαβίωσης άνεργος εγγεγραμμένος στα μητρώα του ΟΑΕΔ θα πρέπει να μην έχει εισόδημα από οποιαδήποτε πηγή. Αυτό σημαίνει ότι αν κατα τη διάρκεια του έτους έκανε έστω ένα μεροκάματο ή εισέπραξε τόκους από καταθέσεις θα φορολογηθεί με βάση τα τεκμήρια. Ακόμα για την αναγνώριση ως προστατευομένων μελών, των ενήλικων άγαμων τέκνων άνω των 18 και μέχρι 20 ετών που δε σπουδάζουν, που σπουδάζουν για 2 χρόνια μετά το πέρας των σπουδών τους και μέχρι 27 ετών και είναι γραμμένα στα Μητρώα ανέργων του ΟΑΕΔ απαιτείται, εκτός από τη βεβαίωση της σχολής εάν το τέκνο σπουδάζει και βεβαίωση του ΟΑΕΔ, υπογεγραμμένη από τον Προϊστάμενο της αρμόδιας υπηρεσίας του, ότι μέσα στο έτος 2012 ήταν εγγεγραμμένο στα μητρώα ανέργων του. Επίσης αξίζει να σημειωθεί ότι σύμφωνα με το νόμο η δαπάνη διαβίωσης στην περίπτωση που παραχωρείται δωρεάν κύρια κατοικία από γονείς σε τέκνα ή το αντίθετο βαρύνει αυτόν που χρησιμοποιεί την κατοικία αυτή. Τη ψυχρολουσία της τεκμαρτής φορολογίας δέχθηκαν πέρυσι χιλιάδες φορολογούμενοι καθώς έλαβαν εκκαθαριστικό σημείωμα με αναπάντεχα «φουσκωμένο φόρο» και έτρεχαν στους λογιστές και την εφορία για να ζητήσουν εξηγήσεις αλλά εκεί ανακάλυψαν ότι τα πράγματα δεν είναι όπως φαίνονται η όπως τα είχαν υπολογίσει οι ίδιοι. ΚΑΛΥΨΗ ΠΟΘΕΝ ΕΣΧΕΣ Υπάρχουν τρόποι για να μην πιαστούν οι φορολογούμενοι στο δίχτυ των τεκμηρίων απόκτησης περιουσιακών στοιχείων μεγάλης αξίας (ακίνητα, αυτοκίνητα κ.α) και έτσι να αποφύγουν τη καταβολή επιπλέον φόρου. Σύμφωνα με το ισχύον νομοθετικό καθεστώς η διαφορά μεταξύ του “πόθεν έσχες” και του δηλωθέντος εισοδήματος του φορολογούμενου μπορεί να καλυφθεί: α) με πραγματικά εισοδήματα του ιδίου του φορολογουμένου της συζύγου του ή των προσώπων που συνοικούν και τον βαρύνουν και τα οποία απαλλάσσονται από τον φόρο ή φορολογούνται κατά ειδικό τρόπο ή δεν θεωρούνται εισόδημα β) με χρηματικά ποσά που προέρχονται από εκποίηση περιουσιακών στοιχείων. Εδικά για


text: τα ακίνητα ως τίμημα πώλησης λαμβάνεται εκείνη που αναγράφεται στο συμβόλαιο πώλησης ανεξάρτητα αν η αξία είναι μεγαλύτερη της αντικειμενικής. Με τα χρήματα που θα εισπράττει ο φορολογούμενος με βάση την τιμή αυτή μπορεί να καλύψει τη διαφορά ανάμεσα στο εισόδημα του και την δαπάνη που κατέβαλλε για την αγορά περιουσιακού στοιχείου μεγάλης αξίας γ) με εισαγωγή συναλλάγματος που δεν εκχωρείται υποχρεωτικά στην Τράπεζα της Ελλάδος με την επιφύλαξη των ειδικότερων προϋποθέσεων που ορίζει ο νόμος για τη αναγνώριση του. δ) με δάνεια τα οποία έχουν ληφθεί και αποδεικνύονται με έγγραφα στοιχεία που φέρουν βέβαιη ημερομηνία. Ειδικά τα δάνεια που επικαλείται ο φορολογούμενος προκειμένου να καλύψει δαπάνη για απόκτηση περιουσιακού στοιχείου πρέπει να έχουν ληφθεί πριν τη πραγματοποίηση της σχετικής δαπάνης ε) με δωρεές ή γονικές παροχές. Οι πραγματικές δωρεές και γονικές παροχές καλύπτουν τη διαφορά πραγματικού εισοδήματος και τεκμαρτής δαπάνης, εφόσον η σχετική δήλωση δωρεάς ή γονικής παροχής, υποβληθεί μέχρι τέλους του έτους που έγινε η δαπάνη. Αυτονόητο είναι, ότι ο προϊστάμενος της Δ.Ο.Υ. εξετάζει εάν η δωρεά είναι πραγματική. Σε περίπτωση που διαπιστωθεί ότι η δωρεά είναι εικονική δεν λαμβάνεται υπόψη. στ) με ανάλωση κεφαλαίου που αποδεδειγμένα έχει φορολογηθεί κατά τα προηγούμενα έτη ή νόμιμα έχει απαλλαγεί από το φόρο. Απαραίτητη προϋπόθεση για την αναγνώριση των ποσών αυτών είναι να αναγράφονται στις δηλώσεις και να αποδεικνύονται από νόμιμα έγραφα. Ο φορολογούμενος έχει το δικαίωμα να ανατρέξει σε όσα έτη επιθυμεί και να επικαλεστεί εισοδήματα που φορολογήθηκαν ή απαλλάσσονται του φόρου. Απαραίτητη προϋπόθεση είναι να προκύπτουν από το εκκαθαριστικό σημείωμα τα στοιχεία αυτά και η δυνατότητα διασταύρωσής τους με τα στοιχεία που τηρούνται στη Δ.Ο.Υ. Επισημαίνεται ότι από το δηλωθέν εισόδημα των προηγούμενων ετών η εφορία αφαιρεί το ποσό που αντιστοιχεί στο τεκμήρια διαβίωσης και την δαπάνη για αγορά περιουσιακών στοιχείων η ποσό τουλάχιστον 2.900 ευρώ γι κάθε έτος αν δεν υπάρχουν τεκμήρια. Το εισόδημα που απομένει μπορεί να επικαλεσθεί ο φορολογούμενος για να δικαιολογήσει τη δαπάνη για αγορά ακινήτων, αυτοκινήτων κ.α ΠΑΡΑΔΕΙΓΜΑΤΑ ΜΕ ΤΕΚΜΑΡΤΟ ΦΟΡΟ Υπενθυμίζεται ότι πέραν των γνωστών τεκμηρίων που αφορούν στα αυτοκίνητα, κατοικίες, δίδακτρα και άλλες δαπάνες υπάρχει και ένα ελάχιστο ποσό διαβίωσης 3.000 ευρώ για τους άγαμους και 5.000 ευρώ για τους έγγαμους που η εφορία υπολογίζει κατά την εκκαθάριση της δήλωσης και το οποίο ισχύει μεν εδώ και πολλά χρόνια αλλά δεν εμφανίζεται πουθενά στους κωδικούς της φορολογικής δήλωσης με αποτέλεσμα να διαφεύγει της προσοχής η του υπολογισμού του φορολογούμενου. Το ποσό αυτό προστίθεται στα υπόλοιπα τεκμήρια διαβίωσης και έτσι αυξάνει το φορολογητέο εισόδημα ανεβάζοντας το ποσό των απαιτούμενων για την κάλυψη του αφορολόγητου ορίου ποσού αποδείξεων και το ύψος του φόρου με βάση τη φορολογική κλίμακα. Αποτέλεσμα άλλο ποσό φόρου να έχουν υπολογίσει οι φορολογούμενοι και άλλο να τους χρεώνει στο εκκαθαριστικό η εφορία Ο επιπλέον φόρος προκύπτει από την ελάχιστη δαπάνη διαβίωσης (3.000 ευρώ για άγαμο και 5.000 ευρώ για έγγαμο) που δεν λαμβάνεται υπόψη από τον φορολογούμενο και η οποία αυτόματα «βγάζει» φοροποινή 75 ευρώ για τις αποδείξεις που λείπουν και άλλα 300 ευρώ φόρο κλίμακας λόγω αύξησης του τεκμαρτού


text: εισοδήματος. Αυτό ισχύει στις περιπτώσεις που το δηλωθέν εισόδημα είναι χαμηλότερο από εκείνο που προκύπτει από το σύνολο των τεκμηρίων διαβίωσης συμπεριλαμβανομένης και της ελάχιστης δαπάνης των 3.000 η των 5.000 ευρώ. Κι αυτό γιατί για να καλυφθεί το ελάχιστο τεκμήριο διαβίωσης απαιτούνται επιπλέον αποδείξεις 750 ευρώ για άγαμο και (3.000Χ25%) και 1.250 ευρώ για έγγαμο (5.000Χ25%). Έτσι ο φορολογούμενος που δεν συνυπολόγισε στο ποσό των αποδείξεων το παραπάνω τεκμήριο θα κληθεί επί της διαφοράς των 750 η 1.250 ευρώ να πληρώσει φόρο με συντελεστή 10% δηλαδή αν είναι άγαμος 75 ευρώ και αν είναι έγγαμος 125 ευρώ. Επιπρόσθετα επειδή το τεκμαρτό εισόδημα αυξάνεται κατά 3.000 η 5.000 ευρώ προκύπτει επιπλέον φόρος κλίμακας τουλάχιστον 300 η 500 ευρώ για εισοδήματα μέχρι 12.000 ευρώ ενώ τα ποσά είναι μεγαλύτερα για τα υψηλότερα εισοδήματα καθώς φορολογούνται με αυξημένους συντελεστές (18%, 28% κοκ) Δύο χαρακτηριστικά παραδείγματα: Α. Φορολογούμενος άγαμος διαμένει σε ιδιόκτητο διαμέρισμα 100 τ.μ σε περιοχή με αντικειμενική τιμή κάτω από 2.799 ευρώ και έχει στη κατοχή του ένα ΙΧ αυτοκίνητο 1.400 κυβικών εκατοστών παλαιότητας πέντε ετών. Το τεκμαρτό του εισόδημα ανέρχεται σε 9.700 ευρώ (4.500 ευρώ το τεκμήριο για το διαμέρισμα και 5.200 ευρώ για το αυτοκίνητο). Δήλωσε εισόδημα 9.700 ευρώ ποσό που καλύπτει τα τεκμήρια διαβίωσης και υπολόγισε ότι με βάση τα τεκμήρια για τη κατοχύρωση του αφορολόγητου ορίου των 5.000 ευρώ απαιτούνται αποδείξεις ύψους 2.425 ευρώ (9.700Χ25%) ποσό που ανέγραψε στο σχετικό κωδικό της φορολογικής δήλωσης (049). Όμως η εφορία στην εκκαθάριση της δήλωσης θα υπολογίσει πέραν των τεκμηρίων του διαμερίσματος και του αυτοκινήτου πρόσθετο τεκμήριο 3.000 ευρώ το οποίο θα προσθέσει στα υπόλοιπα για να προσδιορίσει το συνολικό τεκμαρτό εισόδημα. Έτσι θα τον φορολογήσει για εισόδημα 12.700 ευρώ και όχι 9.700 ευρώ. Αυτό σημαίνει ότι ο φορολογούμενος θα χρεωθεί με επιπλέον φόρο 75 ευρώ λόγω έλλειψης αποδείξεων (θα έπρεπε να δηλώσει ποσό 25% επί των 12.700 ευρώ και όχι επί των 9.700 ευρώ άρα λείπουν αποδείξεις 750 ευρώ και επί της διαφοράς επιβάλλεται φοροποινή με συντελεστή 10%) Ταυτόχρονα ενώ στο εισόδημα των 9.700 ευρώ ο αναλογούν φόρος με βάση τη κλίμακα είναι 460 ευρώ στο εισόδημα των 12.700 ευρώ, τώρα διαμορφώνεται στα 826 ευρώ και συνεπώς η επιπλέον επιβάρυνση ανέρχεται σε 366 ευρώ ενώ αυξημένο θα είναι και το ποσό της εισφοράς αλληλεγγύης (1%) λόγω αύξησης του εισοδήματος Συνολικά ο συγκεκριμένος φορολογούμενος θα χρεωθεί με πρόσθετο φόρο 441 ευρώ (75+366) Β. Φορολογούμενος έγγαμος έχει ιδιόκτητη κατοικία 120 τ.μ ένα εξοχικό 80 τ.μ και αυτοκίνητο τετραετίας 1.800 κυβικών εκατοστών. Δηλώνει εισόδημα 15.100 ευρώ, καλύπτοντας τα τρία τεκμήρια διαβίωσης με βάση τα οποία το τεκμαρτό του εισόδημα ανέρχεται σε 15.000 ευρώ. Με Υπολογίζει το απαιτούμενο ποσό αποδείξεων 25% επί των 15.100 ευρώ ανέρχεται σε 3.775 ευρώ και το δηλώνει στον ανάλογο κωδικό. Με βάση τα παραπάνω ο αναλογούν φόρος διαμορφώνεται στα 1.258 ευρώ. Όμως η εφορία κατά την εκκαθάριση της δήλωσης θα υπολογίσει μεγαλύτερο φόρο λαμβάνοντας υπόψη το τεκμήριο των 2.500 ευρώ (5.000/2). Έτσι θα καθορίσει το ποσό των αποδείξεων που θα έπρεπε να δηλωθεί στα 4.400 ευρώ (εισόδημα 17.600Χ25%)


text: και συνεπώς θα επιβάλλει φόρο 10% επί της διαφοράς των αποδείξεων (4.400-3.775=1.025 ευρώ), δηλαδή ποσό 102,5 ευρώ Επιπλέον θα υπολογίσει και αυξημένο φόρο με βάση τη κλίμακα αφού το τεκμαρτό εισόδημα του συγκεκριμένου φορολογούμενου διαμορφώνεται στα 17.600 ευρώ έναντι δηλωθέντος 15.100 ευρώ και το ποσό του αναλογούντος φόρου διαμορφώνεται στα 1.595 ευρώ. Συνεπώς η πρόσθετη επιβάρυνση θα ανέλθει στα 337 ευρώ. Έτσι συνολικά ο επιπλέον φόρος είναι 439,5 ευρώ Για να αποφύγετε τέτοιες δυσάρεστες εκπλήξεις θα πρέπει στη συμπλήρωση της δήλωσης να υπολογίσετε το ποσό των αποδείξεων επί του συνόλου των τεκμηρίων δηλαδή και της ελάχιστης δαπάνης διαβίωσης και το ύψος του φόρου όχι με βάση το δηλωθέν εισόδημα αλλά εκείνο που προκύπτει από τα ορατά και κρυφά τεκμήρια διαβίωσης ΔΙΚΑΙΟΛΟΓΗΤΙΚΑ ΓΙΑ ΑΦΟΡΟΛΟΓΗΤΟ ΑΝΑΠΗΡΙΑΣ Για την αναγνώριση του αυξημένου αφορολόγητου των 2.000 ευρώ απαιτούνται τα ακόλουθα δικαιολογητικά, από τα οποία πιστοποιείται η ιδιότητα του φορολογουμένου ή του κάθε προσώπου που συνοικεί με αυτόν ή τον βαρύνει, ως αναπήρου, τυφλού κ.τ.λ., λόγω της οποίας δικαιούται ο φορολογούμενος το αυξημένο αφορολόγητο: α) Προκειμένου για αναπήρους με αναπηρία 67% και πάνω από νοητική καθυστέρηση, φυσική αναπηρία ή ψυχική πάθηση, γνωμάτευση από τις υγειονομικές επιτροπές του Κέντρου Πιστοποίησης Αναπηρίας (ΚΕΠΑ) το οποίο συστήθηκε και λειτουργεί από 1-9-2011 με σκοπό την εξασφάλιση ενιαίας υγειονομικής κρίσης, όσον αφορά στον καθορισμό του βαθμού αναπηρίας όλων των ασφαλισμένων όλων των ασφαλιστικών φορέων, συμπεριλαμβανομένου του Δημοσίου, καθώς και των ανασφάλιστων για τους οποίους απαιτείται η πιστοποίηση της αναπηρίας. Από 1η Σεπτεμβρίου 2011 καταργήθηκαν όλες οι υγειονομικές επιτροπές πιστοποίησης αναπηρίας που λειτουργούσαν στους Φορείς Κοινωνικής Ασφάλισης, στις Νομαρχίες και το Δημόσιο, με εξαίρεση τις Ανώτατες Υγειονομικές Επιτροπές, Στρατού (Α.Σ.Υ.Ε.), Ναυτικού (Α.Ν.Υ.Ε.), Αεροπορίας (Α.Α.Υ.Ε.) και την Ανώτατη Υγειονομική Επιτροπή της Ελληνικής Αστυνομίας, οι οποίες εξακολουθούν να ασκούν τις αρμοδιότητές τους. Οι αποφάσεις χορήγησης ποσοστών αναπηρίας, οι οποίες έχουν εκδοθεί πριν την 1-9-2011 από τις Α/βάθμιες Υγειονομικές Επιτροπές των νομαρχιών, της περιφέρειας ή των Φορέων Κοινωνικής Ασφάλισης μπορούν να χρησιμοποιούνται για την απόδειξη του ποσοστού της αναπηρίας επ' αόριστον, αν πρόκειται για επ' αόριστον κρίση, ή αλλιώς μέχρι την ημερομηνία που λήγει η ισχύς τους, χωρίς να απαιτείται οι ενδιαφερόμενοι να εξετάζονται εκ νέου από τις υγειονομικές επιτροπές του ΚΕΠΑ. β) Προκειμένου για τυφλούς, βεβαίωση της αρμόδιας Διεύθυνσης της οικείας νομαρχίας ότι είναι γραμμένοι στο γενικό μητρώο τυφλών, που τηρείται σ' αυτήν. γ) Προκειμένου για νεφροπαθείς που τελούν υπό αιμοκάθαρση ή περιτοναϊκή κάθαρση ή έχουν κάνει μεταμόσχευση νεφρού, καθώς και πρόσωπα που πάσχουν από μεσογειακή δρεπανοκυτταρική και μικροδρεπανοκυτταρική αναιμία και κάνουν μεταγγίσεις αίματος, σχετική βεβαίωση του φορέα (νοσοκομείο, ιδιωτική κλινική κτλ) που έκανε τη μεταμόσχευση νεφρού ή που κάνει την αιμοκάθαρση ή τις μεταγγίσεις, από την οποία να προκύπτει η κατάστασή τους αυτή. δ) Προκειμένου για ανάπηρους αξιωματικούς ή οπλίτες ή θύματα πολέμου, καθώς και αναπήρους ή θύματα εθνικής αντίστασης ή εμφύλιου πολέμου σχετική βεβαίωση της αρμόδιας Υπηρεσίας του Γενικού Λογιστηρίου του Κράτους. Ειδικά για τους αναπήρους αξιωματικούς και οπλίτες, καθώς και τα θύματα πολέμου αρκούν τα ενημερωτικά σημειώματα πληρωμής της σύνταξής τους, στα οποία αναγράφεται ο δεκαψήφιος ΑΡΙΘΜΟΣ ΜΗΤΡΩΟΥ της σύνταξής


text: τους, ο οποίος πρέπει να αρχίζει από 3 ή 4. Τέλος, ειδικά για αξιωματικούς οι οποίοι έχουν τεθεί σε κατάσταση πολεμικής διαθεσιμότητας ή για αξιωματικούς που εξαιτίας πολεμικού τραύματος ή νοσήματος που επήλθαν λόγω κακουχιών σε πολεμική περίοδο, βρίσκονται σε κατάσταση υπηρεσίας γραφείου, βεβαίωση της αρμόδιας κρατικής υπηρεσίας που τους χορηγεί τις αποδοχές τους. ΟΙ ΕΞΤΡΑ ΦΟΡΟΙ ΓΙΑ ΕΠΙΤΗΔΕΥΜΑΤΙΕΣ-ΕΜΠΟΡΟΥΣ-ΒΙΟΤΕΧΝΕΣ «Παγίδες» πρόσθετων φόρων κρύβει και φέτος η δήλωση φορολογίας εισοδήματος για περίπου 900.000 ελεύθερους επαγγελματίες και εμποροβιοτέχνες κυρίως λόγω της εισφοράς αλληλεγγύης, της αύξησης του τέλους επιτηδεύματος των ακριβών τεκμηρίων διαβίωσης, της υποχρεωτικής αναγραφής όλων των εισοδημάτων όπως τόκοι καταθέσεων, ομολόγων, κέρδη από μετοχές, μερίσματα Ελεύθεροι επαγγελματίες και επιτηδευματίες θα κληθούν να πληρώσουν σημαντικά ποσά φόρων για τα εισοδήματα (τεκμαρτά ή δηλωθέντα) που απέκτησαν το 2012 ενώ μαζί με το εκκαθαριστικό σημείωμα που θα λάβουν θα καταβάλλουν και: Την ειδική εισφορά αλληλεγγύης που επιβάλλεται σε όσους έχουν εισοδήματα άνω των 12.000 ευρώ με συντελεστές: - 1% για εισοδήματα από 12.000 – 20.000 ευρώ. - 2% για εισοδήματα από 20.000 - 50.000 ευρώ - 3% για εισοδήματα από 50.000 - 100.000 ευρώ. - 4% για εισοδήματα άνω των 100.000 ευρώ. Με την υποχρεωτική δήλωση όλων των εισοδημάτων (τόκοι από καταθέσεις, κέρδη από μετοχές ή μερίσματα, κέρδη από ρευστοποιήσεις μεριδίων αμοιβαίων κεφαλαίων ακόμη και επιδόματα τριτέκνων και πολυτέκνων) οι φορολογούμενοι θα κληθούν να πληρώσουν υψηλότερη εισφορά αλληλεγγύης για τα εισοδήματα του 2012. Επίσης θα κληθούν να καταβάλλουν με το εκκαθαριστικό σημείωμα της εφορίας το αυξημένο τέλος επιτηδεύματος που ανέρχεται σε: - 800 ευρώ από 400 ευρώ για νομικά πρόσωπα που ασκούν εμπορική επιχείρηση και έχουν την έδρα τους σε τουριστικούς τόπους και σε πόλεις ή χωριά με πληθυσμό έως 200.000 κατοίκους. - 650 ευρώ από 500 ευρώ για ατομικές εμπορικές επιχειρήσεις και ελεύθερους επαγγελματίες. - 600 ευρώ από 300 ευρώ για κάθε υποκατάστημα. Τέλος επιτηδεύματος 500 ευρώ θα εξακολουθούν να καταβάλλουν οι αστικές μη κερδοσκοπικές εταιρείες, καθώς και τα φυσικά πρόσωπα που το εισόδημά τους προέρχεται από ατομική επιχείρηση παροχής υπηρεσιών ή ελευθέριο επάγγελμα και έχουν έγγραφη σύμβαση μέχρι 3 φυσικά ή/και νομικά πρόσωπα, ή το 75% των ακαθάριστων εσόδων τους προέρχεται από 1 φυσικό ή/και νομικό πρόσωπο. Σημειώστε ότι από το τέλος εξαιρούνται οι εμπορικές επιχειρήσεις και ελεύθεροι επαγγελματίες που ασκούν τη δραστηριότητά τους σε χωριά με πληθυσμό έως 500 κατοίκους και σε νησιά κάτω από 3.100 κατοίκους εκτός αν πρόκειται για τουριστικούς τόπους. Επίσης εξαιρούνται ατομικές εμπορικές επιχειρήσεις και η ατομική άσκηση ελευθέριου επαγγέλματος, εφόσον δεν έχουν παρέλθει 5 έτη από την πρώτη έναρξη εργασιών, καθώς και οι περιπτώσεις ατομικών επιχειρήσεων εφόσον για τον επιτηδευματία υπολείπονται 3 έτη από το έτος της συνταξιοδότησής του. Ως έτος συνταξιοδότησης νοείται το 65ο έτος της ηλικίας. ΥΠΟΛΟΓΙΣΜΟΣ ΦΟΡΟΛΟΓΗΤΕΟΥ ΕΙΣΟΔΗΜΑΤΟΣ ΓΙΑ ΕΛΕΥΘΕΡΟΥΣ ΕΠΑΓΓΕΛΜΑΤΙΕΣ-ΕΜΠΟΡΙΚΕΣ ΕΠΙΧΕΙΡΗΣΕΙΣ Για τον τρόπο υπολογισμού των καθαρών κερδών των ελεύθερων επαγγελματιών τα καθαρά κέρδη για τα οποία θα φορολογηθούν οι ελεύθεροι επαγγελματίες βρίσκονται αν από τα ακαθάριστα έσοδα αφαιρεθούν οι επαγγελματικές δαπάνες που έχουν καταχωρηθεί στα βιβλία τους για τις οποίες αποδεικνύεται η καταβολή τους με νόμιμο φορολογικό στοιχείο. Ακαθάριστα έσοδα μείον


text: έξοδα ίσον καθαρά κέρδη: Αυτός είναι ο τρόπος υπολογισμού των καθαρών κερδών των ελεύθερων επαγγελματιών. Εισόδημα από ελευθέρια επαγγέλματα Σύμφωνα με τη φορολογική νομοθεσία ελεύθεροι επαγγελματίες είναι αυτοί που ασκούν το επάγγελμα του: - Ιατρού, οδοντίατρου, κτηνίατρου, φυσιοθεραπευτή, βιολόγου, ψυχολόγου, μαίας, δικηγόρου, δικολάβου, συμβολαιογράφου, άμισθου υποθηκοφύλακα, δικαστικού επιμελητή, αρχιτέκτονα, μηχανικού, τοπογράφου, χημικού, γεωπόνου, γεωλόγου, δασολόγου, ωκεανογράφου, σχεδιαστή, δημοσιογράφου, συγγραφέα, διερμηνέα, ξεναγού, μεταφραστή, καθηγητή ή δασκάλου, καλλιτέχνη, γλύπτη ή ζωγράφου ή σκιτσογράφου ή χαράκτη, ηθοποιού, εκτελεστή μουσικών έργων ή μουσουργού, καλλιτεχνών των κέντρων διασκέδασης, χορευτή, χορογράφου, σκηνοθέτη, σκηνογράφου, ενδυματολόγου, διακοσμητή, οικονομολόγου, αναλυτή προγραμματιστή, ερευνητή ή σύμβουλου επιχειρήσεων, λογιστή ή φοροτέχνη, αναλογιστή, κοινωνιολόγου, κοινωνικού λειτουργού και εμπειρογνώμονα. Εισόδημα από εμπορικές επιχειρήσεις, θεωρείται το εισόδημα που αποκτάται από την άσκηση ατομικής ή εταιρικής εμπορικής, βιοτεχνικής, βιομηχανική επιχείρηση ή από την άσκηση οποιουδήποτε κερδοσκοπικού επαγγέλματος, που δε θεωρείται από το νόμο ελευθέριο επάγγελμα, καθώς και όσοι αποκτούν εισόδημα από τη συμμετοχή τους σε προσωπικές εταιρείες. Ως εισόδημα από εμπορικές επιχειρήσεις θεωρείται και: - Η επιχειρηματική αμοιβή του ομόρρυθμου εταίρου και του κοινωνού, φυσικού προσώπου (ανεξάρτητα από την κατηγορία του εισοδήματος της ομόρρυθμης ή ετερόρρυθμης εταιρίας ή της κοινωνίας κληρονομικού δικαίου η οποία έχει ανήλικα μέλη). - Το υπερτίμημα από την πώληση αυτοκινήτου Ι.Χ., το οποίο αποτελεί πάγιο περιουσιακό στοιχείο της ατομικής εμπορικής ή γεωργικής επιχείρησης. Επισημαίνεται, ωστόσο ότι όσοι ασκούν γεωργική επιχείρηση και έχουν υποχρέωση υποβολής δήλωσης, θα αναγράψουν υποχρεωτικά στους οικείους κωδικούς, την τυχόν υπεραξία από την πώληση του αγροτικού αυτοκινήτου Ι.Χ. καθόσον τα εν λόγω αυτοκίνητα εξαιρούνται από την αυτοτελή φορολόγηση της υπεραξίας αυτής. ΤΑ SOS ΓΙΑ ΕΛΕΥΘΕΡΟΥΣ ΕΠΑΓΓΕΛΜΑΤΙΕΣ-ΕΠΙΤΗΔΕΥΜΑΤΙΕΣ Ελεύθεροι επαγγελματίες και επιτηδευματίες κατά τη συμπλήρωση των φετινών φορολογικών δηλώσεων θα βρεθούν θα πρέπει να λάβουν υπόψη τους τα εξής: - Τα τεκμήρια διαβίωσης απειλούν τους επιτηδευματίες που δηλώνουν χαμηλά εισοδήματα ή και ζημιές αφού θα κληθούν να πληρώσουν φόρο για το τεκμαρτό και όχι το δηλωθέν εισόδημά τους. - Η ηλεκτρονική υποβολή της δήλωσης, μέσω Taxinet είναι υποχρεωτική για όλα τα φυσικά πρόσωπα που κατά τη διάρκεια του 2012 ασκούσαν επιχείρηση ή ελευθέριο επάγγελμα. 5. Φέτος οι προθεσμίες υποβολής των δηλώσεων όλων ανεξαιρέτως των φυσικών προσώπων λήγουν στις 30 Ιουνίου, ανεξαρτήτως του τρόπου υποβολής και του τελευταίου ψηφίου του ΑΦΜ τους. 6. Εκτός από το βασικό έντυπο Ε1 της φορολογικής δήλωσης οι επιτηδευματίες συμπληρώνουν και συνυποβάλλουν το έντυπο Ε3 με βάση το οποίο προσδιορίζονται τα καθαρά κέρδη. 7. Οι σύζυγοι συμπληρώνουν ξεχωριστά έντυπα Ε3 αν και οι δύο είναι υπόχρεοι στην υποβολή του, λόγω επαγγέλματος. 8. Τα καθαρά κέρδη των ατομικών εμπορικών επιχειρήσεων που τηρούν βιβλία Β κατηγορίας του ΚΒΣ υπολογίζονται μόνο λογιστικά, δηλαδή με βάση τα πραγματικά έσοδα και έξοδά τους. 9. Μόνο τη λογιστική μέθοδο θα χρησιμοποιήσουν και οι ελεύθεροι επαγγελματίες για να προσδιορίσουν τα καθαρά κέρδη που απέκτησαν το 2012. 10. Οι επιτηδευματίες θα έχουν και φέτος τη δυνατότητα να ακολουθήσουν τη διαδικασία της «αυτοπεραίωσης» ή αυτοελέγχου, δηλαδή να κλείσουν χωρίς έλεγχο την χρήση του 2012. Όσοι περαιώνουν με τη διαδικασία του αυτοελέγχου υφίσταται υποχρέωση υπογραφής των δηλώσεών τους από λογιστή φοροτεχνικό, ανεξάρτητα από το ύψος των ακαθάριστων


text: εσόδων τους. 11. Δαπάνες του φορολογούμενου για ιατρικές επισκέψεις και εξετάσεις, για ασφαλιστικές εισφορές (προς τον ΟΑΕΕ ή άλλα ταμεία αυτοαπασχολουμένων) για τόκους στεγαστικών δανείων πρώτης κατοικίας, για ενοίκιο κύριας κατοικίας και παιδιών που σπουδάζουν σε άλλη πόλη, δίδακτρα σε φροντιστήρια και ιδιαίτερα μαθήματα, ασφάλιστρα ζωής, διατροφή, δωρεές θα εκπίπτουν σε ποσοστό 10% από τον φόρο που αναλογεί στο εισόδημα. 12. Για τους φορολογούμενους με αναπηρία 67% και άνω το συνολικό ποσό των δαπανών που αναγνωρίζεται ανέρχεται στα 2.000 ευρώ και προσαυξάνει το αφορολόγητο όριο. 13. Εξαιρούνται από τα τεκμήρια απόκτησης περιουσιακών στοιχείων και τον έλεγχο του «πόθεν έσχες» οι δαπάνες που πραγματοποίησαν οι φορολογούμενοι το 2012 για να αγοράσουν ακίνητα, να ανεγείρουν οικοδομές ή να κατασκευάσουν πισίνες. Ωστόσο οι φορολογούμενοι θα πρέπει να δηλώσουν στον πίνακα 6 τα ποσά που διέθεσαν πέρυσι για την αγορά ακινήτων ή την ανέγερση οικοδομών. 14. Το όριο καταβλητέου φόρου εισοδήματος μέχρι το οποίο προβλέπεται υποχρεωτική εφάπαξ εξόφληση, μετά την εκκαθάριση της δήλωσης, ανέρχεται στα 300 ευρώ. ΑΥΤΟΠΕΡΑΙΩΣΗ Ακριβά θα κοστίσει και φέτος σε χιλιάδες ελεύθερους επαγγελματίες και επιτηδευματίες η δυνατότητα να αποφύγουν τον τακτικό φορολογικό έλεγχο, ακολουθώντας τη διαδικασία της «αυτοπεραίωσης» ή του «αυτοελέγχου». Ο αυτοέλεγχος θα είναι πιο «αλμυρός» κυρίως για τους επιτηδευματίες που εμφανίζουν μεγάλες δαπάνες, αφού τους ανεβάζει κατακόρυφα τα ελάχιστα ακαθάριστα έσοδα. Με το σύστημα αυτό, το οποίο θα εφαρμοσθεί και στο φετινό οικονομικό έτος (για τη διαχειριστική περίοδο του 2012), οι εμπορικές και βιοτεχνικές επιχειρήσεις με ετήσια ακαθάριστα έσοδα μέχρι 300.000 ευρώ, οι επιχειρήσεις παροχής υπηρεσιών με ετήσια ακαθάριστα έσοδα μέχρι 150.000 ευρώ και οι ελεύθεροι επαγγελματίες με ετήσιες ακαθάριστες αμοιβές μέχρι 150.000 ευρώ θα κληθούν προαιρετικά να επαναπροσδιορίσουν τα ακαθάριστα έσοδά τους με βάση τις δαπάνες που πραγματοποίησαν, δηλαδή να δηλώσουν τεκμαρτά ακαθάριστα έσοδα. Εφόσον τα τεκμαρτά ακαθάριστα έσοδα που θα προσδιοριστούν με βάση τις δαπάνες είναι υψηλότερα από αυτά που προκύπτουν με βάση τα τηρούμενα βιβλία, οι επιχειρηματίες και οι ελεύθεροι επαγγελματίες θα υποχρεωθούν να πληρώσουν επιπλέον ΦΠΑ. Παράλληλα, τα καθαρά εισοδήματά τους θα επαναπροσδιοριστούν σε επίπεδα υψηλότερα από τα δηλωθέντα, καθώς θα υπολογιστούν εκ νέου με βάση τα τεκμαρτά ακαθάριστα έσοδα. Συνεπώς, θα κληθούν να πληρώσουν και επιπλέον φόρο εισοδήματος. Καταβάλλοντας επιπλέον ποσά ΦΠΑ και φόρου εισοδήματος θα μπορούν να περαιώσουν αυτόματα τη χρήση του 2012 και να απαλλαγούν από τον τακτικό φορολογικό έλεγχο. Η διαδικασία για το κλείσιμο της φορολογικής υπόθεσης ανάλογα με είδος των επιχειρήσεων έχει ως ακολούθως 1. Εμπορικές και βιοτεχνικές επιχειρήσεις: Τα ακαθάριστα έσοδα της χρήσης επαναπροσδιορίζονται με βάση τον ακόλουθο μαθηματικό τύπο: (κόστος πωληθέντων αγαθών + δαπάνες χρήσης) Χ 100 / (100 – μοναδικός συντελεστής καθαρού κέρδους). Το «κόστος πωληθέντων αγαθών» υπολογίζεται ως εξής: στη συνολική αξία των προϊόντων, των αγαθών ή των πρώτων υλών που αγοράστηκαν από την επιχείρηση μέσα στη χρήση προστίθεται η αξία των αποθεμάτων που υπήρχαν στην απογραφή έναρξης της χρήσης και στη συνέχεια, από το άθροισμα που προκύπτει αφαιρείται η αξία των αποθεμάτων που υπάρχουν στην απογραφή λήξης της χρήσης. Ο «μοναδικός συντελεστής καθαρού κέρδους» είναι ο ποσοστιαίος συντελεστής που έχει καθορίσει το υπουργείο Οικονομικών


text: προκειμένου τα καθαρά κέρδη από κάθε ασκούμενη εμπορική δραστηριότητα να προσδιορίζονται με τεκμαρτό τρόπο. Ο συντελεστής αυτός αντιπροσωπεύει συγκεκριμένο ποσοστό επί των ακαθαρίστων εσόδων (επί του τζίρου) κάθε εμπορικής δραστηριότητας. Σε περίπτωση που η επιχείρηση ασκεί περισσότερες της μιας δραστηριότητες τότε ως «συντελεστής καθαρού κέρδους» λαμβάνεται υπόψη ο μέσος σταθμικός σ.κ.κ. ο οποίος αντιστοιχεί στο σύνολο των ασκούμενων δραστηριοτήτων. Ο μέσος σταθμικός σ.κ.κ. προκύπτει με τα ακόλουθα βήματα: α) πολλαπλασιάζονται τα δηλωθέντα ακαθάριστα έσοδα από κάθε δραστηριότητα με τον αντίστοιχο μ.σ.κ.κ, για να βρεθούν τα καθαρά κέρδη κάθε δραστηριότητας με τεκμαρτό τρόπο, β) στη συνέχεια, το άθροισμα των τεκμαρτώς προσδιορισθέντων καθαρών κερδών των επιμέρους δραστηριοτήτων διαιρείται με το συνολικό ποσό των ακαθαρίστων εσόδων που έχουν δηλωθεί για όλες τις δραστηριότητες. Ο δεκαδικός αριθμός που προκύπτει από τη διαίρεση αυτή είναι χαμηλότερος της μονάδας και ισοδυναμεί με τον ποσοστιαίο μέσο σταθμικό σ.κ.κ. Τα ακαθάριστα έσοδα που προσδιορίζονται τεκμαρτώς, με βάση τον παραπάνω μαθηματικό τύπο, λαμβάνονται υπόψη για τον επαναπροσδιορισμό των υποχρεώσεων της επιχείρησης σε ΦΠΑ και φόρο εισοδήματος. Συγκεκριμένα, εάν τα τεκμαρτώς προσδιορισθέντα ακαθάριστα έσοδα είναι μεγαλύτερα από τα δηλωθέντα, τότε η επιχείρηση καλείται να πληρώσει τον επιπλέον ΦΠΑ που αντιστοιχεί στην πρόσθετη διαφορά ακαθαρίστων εσόδων που προέκυψε. Επίσης, τα τεκμαρτώς προσδιορισθέντα ακαθάριστα έσοδα πολλαπλασιάζονται με τον ποσοστιαίο «μοναδικό συντελεστή καθαρού κέρδους» (μ.σ.κ.κ.) που αντιστοιχεί στη δραστηριότητα της επιχείρησης ή με τον μέσο σταθμικό σ.κ.κ. εφόσον ασκούνται περισσότερες της μιας δραστηριότητες. Το ποσό που προκύπτει από τον πολλαπλασιασμό αυτό είναι τα τεκμαρτά καθαρά κέρδη της επιχείρησης. Αν τα τεκμαρτά αυτά κέρδη είναι μεγαλύτερα από τα δηλωθέντα, η επιχείρηση θα πληρώσει φόρο εισοδήματος με βάση τα τεκμαρτά κέρδη, δηλαδή υψηλότερο από αυτόν που αναλογεί στα δηλωθέντα κέρδη της. 2) Επιχειρήσεις παροχής υπηρεσιών και ελεύθεροι επαγγελματίες: Τα ακαθάριστα έσοδα της χρήσης επαναπροσδιορίζονται τεκμαρτώς, με βάση τον ακόλουθο μαθηματικό τύπο: (δαπάνες χρήσης) Χ 100 / (100 – μοναδικός συντελεστής καθαρού κέρδους). Εάν τα τεκμαρτώς προσδιορισθέντα ακαθάριστα έσοδα είναι μεγαλύτερα από τα δηλωθέντα τότε η επιχείρηση ή ο επαγγελματίας πρέπει να πληρώσει επιπλέον ΦΠΑ επί της πρόσθετης διαφοράς για να περαιώσει. Επίσης τα τεκμαρτά ακαθάριστα έσοδα πολλαπλασιάζονται με τον μ.σ.κ.κ. που αντιστοιχεί στην ασκούμενη δραστηριότητα ή με τον μέσο σταθμικό σ.κ.κ. που αντιστοιχεί στις περισσότερες της μιας ασκούμενες δραστηριότητες. Τα τεκμαρτά καθαρά κέρδη που προκύπτουν από τον πολλαπλασιασμό αυτόν, εάν είναι μεγαλύτερα από τα δηλωθέντα, λαμβάνονται υπόψη για τον υπολογισμό του φόρου εισοδήματος και την περαίωση της χρήσης. ΦΟΡΟΛΟΓΙΚΗ-ΚΛΙΜΑΚΑ-ΑΦΟΡΟΛΟΓΗΤΟ ΓΙΑ ΦΥΣΙΚΑ ΠΡΟΣΩΠΑ Με βάση το αφορολόγητο όριο των 5.000 ευρώ και την κλίμακα που ίσχυε για τα εισοδήματα του 2012 θα υπολογιστεί φέτος με την εκκαθάριση της φορολογικής δήλωσης ο πρόσθετος φόρος που θα κληθούν να πληρώσουν οι ελεύθεροι επαγγελματίες και εμποροβιοτέχνες. Για τους φορολογούμενους ηλικίας μέχρι 30 ετών, τους συνταξιούχους άνω των 65 ετών και τα άτομα με ειδικές ανάγκες που έχουν ετήσιο εισόδημα μέχρι 9.000 ευρώ ισχύει αφορολόγητο 9.000 ευρώ. Οι φορολογούμενοι για να εξασφαλίσουν το αφορολόγητο όριο των 5.000 ευρώ θα πρέπει να έχουν συγκεντρώσει αποδείξεις που αντιστοιχούν στο 25% του εισοδήματός του με ανώτατο όριο τις 15.000 ευρώ. Αν λείπουν αποδείξεις


text: οι φορολογούμενοι επιβαρύνονται με έξτρα φόρο 10% που υπολογίζεται στη διαφορά μεταξύ των αποδείξεων που απαιτούνται και αυτών που συγκεντρώθηκαν. Στο τμήμα του ετησίου εισοδήματος πάνω από το νέο μειωμένο βασικό αφορολόγητο όριο των 5.000 ή των 9.000 ευρώ και μέχρι το όριο του ορίου των 12.000 ευρώ επιβάλλεται συντελεστής φόρου 10%. Ο συντελεστής φόρου που αντιστοιχεί στο κλιμάκιο ετήσιου εισοδήματος από τα 16.000 έως τα 22.000 ευρώ ανέρχεται σε 25%, ο συντελεστής φόρου του κλιμακίου εισοδήματος από τα 22.000 έως τα 26.000 ευρώ είναι 25%, ο συντελεστής που αντιστοιχεί στο τμήμα εισοδήματος από τα 26.000 έως τα 32.000 ευρώ ανέρχεται σε 35% και ο συντελεστής που αναλογεί στο κλιμάκιο εισοδήματος από τα 32.000 έως τα 40.000 ευρώ έχει οριστεί σε 35%. Για το κλιμάκιο εισοδήματος άνω των 100.000 ευρώ επιβάλλεται φόρος 45%. Τα συνολικά αφορολόγητα όρια που ισχύουν για τους φορολογούμενους με προστατευόμενα τέκνα έχουν διαμορφωθεί σε : - 7.000 ευρώ για τους φορολογούμενους με 1 παιδί, - 9.000 ευρώ για τους φορολογούμενους με 2 παιδιά, - 12.000 ευρώ για τους τρίτεκνους, - 15.000 ευρώ για τους φορολογούμενους με 4 παιδιά ΕΠΙΣΤΡΟΦΕΣ ΦΟΡΟΥ Την πεπατημένη του μπλοκαρίσματος των επιστροφών φόρου ακόμα και για ποσά κάτω από το “νομοθετικό” όριο των 1.500 ευρώ θα ακολουθήσει και φέτος και εφορία για τις περιπτώσεις φορολογούμενων με υψηλές δαπάνες διαβίωσης, απότομη μεταβολή της οικονομικής τους κατάστασης, υψηλές αφορολόγητες δαπάνες καθώς και μεγάλα ποσοστά εξόδων επί του τζίρου. Επίσης λόγω της διόγκωσης των ληξιπρόθεσμων χρεών προς το δημόσιο τα εκκαθαριστικά με επιστροφές φόρου θα “περνούν από κόσκινο” για τον εντοπισμό τυχόν οφειλών. Με βάση τις οδηγίες του υπουργείου Οικονομικών για τις διαδικασίες και τους ελέγχους στις επιστροφές φόρου: - στους φορολογούμενους που μετά την εκκαθάριση των φορολογικών δηλώσεών τους προκύπτει ποσό επιστροφής από παρακράτηση 5 ευρώ έως και 1.500 ευρώ και δεν είναι οφειλέτες του δημοσίου η δεν περιλαμβάνονται στους καταλόγους της Γενικής Γραμματείας Πληροφοριακών Συστημάτων (Γ.Γ.Π.Σ) για έλεγχο του επιστρεφόμενου ποσού με προσκόμιση των απαραίτητων δικαιολογητικών τότε η επιστροφή πραγματοποιείται μέσω των συμβεβλημένων Τραπεζών, σε λογαριασμό που έχουν δηλώσει (ΙΒΑΝ) ή σε άτοκο μεταβατικό λογαριασμό με βάση τον Α.Φ.Μ - φορολογούμενοι που δικαιούνται επιστροφής και έχουν περιέλθει σε καταστάσεις επεξεργασίας που αποστέλλει η Γ.Γ.Π.Σ στις Δ.Ο.Υ. για έλεγχο, πρέπει να προσκομίσουν στην αρμόδια Δ.Ο.Υ. τη φορολογική δήλωσή τους προεκτυπωμένη ή μη κατά περίπτωση, με τα απαραίτητα δικαιολογητικά για τον έλεγχο των επιστρεφόμενων ποσών - αν ο φορολογούμενος χρειαστεί αντίγραφο της φορολογικής δήλωσης (Ε1) ή των εντύπων Ε2, Ε3 που έχει υποβάλει μαζί με τη δήλωση μέσω διαδικτύου, τότε προβαίνει στην εκτύπωσή τους και με υπεύθυνη δήλωση του ν. 1599/1986 δηλώνει για την περίπτωση που απαιτούνται ότι είναι ακριβή αντίγραφα των υποβληθέντων - η χορήγηση πιστοποιητικών ή βεβαιώσεων με βάση τη δήλωση φορολογίας εισοδήματος φυσικών προσώπων (έντυπο Ε1) και τα συνυποβαλλόμενα έντυπα Ε2 και Ε3, γίνεται άμεσα από τη ΔΟΥ, δεδομένου ότι είναι δυνατή η ηλεκτρονική εμφάνιση των απαιτούμενων στοιχείων για τη χορήγησή τους. - σε περίπτωση που κατά την ηλεκτρονική υποβολή της δήλωσης φορολογίας εισοδήματος διαπιστωθεί ότι δεν είναι δυνατή η συσχέτιση των